**ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΡΟΔΟΥ**

**Πρακτικό Συνεδρίασης της Επιτροπής Ποιότητας Ζωής αριθ. 15/30-11-2018**

Στη Ρόδο και στο Δημοτικό Κατάστημα (αίθουσα Δημ. Συμβουλίου) σήμερα 30/11/2018 ημέρα Παρασκευή και ώρα 12:00 συνήλθε σε συνεδρίαση η Επιτροπή Ποιότητας Ζωής του Δήμου Ρόδου *(Αποφ. Δ.Σ. 147/05-03-2017 περί της εκλογής τακτικών και αναπληρωματικών μελών Ε.Π.Ζ.)*, ύστερα από πρόσκληση του Προέδρου της Αντιδημάρχου Ρόδου κ. Παλαιολόγου Μιχαήλ *(Αποφ. Δημάρχου 157/12-01-2018 «περί ορισμού και ανάθεση αρμοδιοτήτων Αντιδημάρχων»),* αριθ. **2/72303/23-11-2018** που δημοσιεύθηκε και επιδόθηκε με αποδεικτικό στους δημοτικούς συμβούλους σύμφωνα με το άρθρο 77 παρ. 6 του Ν. 4555/19-7-2018 (ΦΕΚ 133Α΄)

Πριν από την έναρξη της συνεδρίασης ο Πρόεδρος διαπίστωσε ότι από τα έντεκα (11) μέλη της Επιτροπής Ποιότητας Ζωής ήταν:

**Παρόντες**: 1) Μιχαήλ Παλαιολόγου Αντιδήμαρχος- Πρόεδρος

 2) Μαρία Καραγιάννη -Αντιπρόεδρος

 3) Ιωάννης Κούρτης-Μέλος

 4) Μιχαήλ Χριστοδούλου- Μέλος

 5) Στέφανος Κυριαζής- Μέλος

 6) Ιωάννης Γιαννακάκης -Μέλος

 **Απόντες**: 1) Γιώργος Κακούλης Μέλος

 2) Ελευθέριος Χατζηϊωάννου

 3) Βασιλική Παπαδημητρίου Ξεπαπαδάκη- Μέλος

 4)Παναγιώτης Τοκούζης - Μέλος

 5) Σταματία Σαρρή –Υψηλάντη –Μέλος

**Αρ. συνεδρίασης: 15η/30-11-2018 ΟΡΘΗ ΕΠΑΝΑΛΗΨΗ**

**Αρ. αποφ. 155 /30-11-2018 ΑΔΑ:** **7ΧΕΙΩ1Ρ-Μ23**

**Περίληψη**

**Έγκριση συζήτησης Θεμάτων εκτός Ημερήσιας Διάταξης με τίτλο: 1) Xορήγηση άδειας κοπής δέντρου στην οδό Κωνσταντινίδη (Έγγραφο ΑΠ 18/72244/23-11-2018 της Δνσης Περιβάλλοντος και Πρασίνου). 2) Έγκριση της υπ’ αριθ. 109/2018 απόφασης του συμβουλίου της Δημοτικής κοινότητας Ρόδου με θέμα: «Τροποποίηση μέρους της υπ΄ αριθμ. 136/2018 απόφασης του Δημοτικού Συμβουλίου του Δήμου Ρόδου με ΑΔΑ: ΩΛΕΗΩ1Ρ-Σ5Η και ειδικότερα ως προς το αποφασιστικό της παραγράφου Α εδάφιο 3 (ΦΕΚ 1643Β/11-5-18)» 3) Έγκριση “Απότμησης – υποβιβασμού της στάθμης του πεζοδρομίου επί της οδού Ηλία Βενέζη” εντός του Ο.Τ.522 της Κ.Μ.900-522/7 για την *Ίδρυση «Μικτού πρατηρίου καυσίμων με αίθουσα πωλήσεων, κατάστημα υγειονομικού ενδιαφέροντος και πλυντήριο*» εκμετάλλευσης της εταιρείες ¨CORAL A.E. 4) Λήψη απόφασης επί του πρακτικού της 3ης συνεδρίασης (Πράξη 9) της 31-5-2018 του ΣΥΠΟΘΑ που αφορά στην υπόθεση της κ. Μαγιάφη Ελευθερίας επί της οδού Αθηνών 28.**

Ο Πρόεδρος κ. Μιχαήλ Παλαιολόγου ζήτησε από τα μέλη της Επιτροπής να συζητηθούν εκτός ημερήσιας διάταξης τα θέματα:

1) Xορήγηση άδειας κοπής δέντρου στην οδό Κωνσταντινίδη (Έγγραφο ΑΠ 18/72244/23-11-2018 της Δνσης Περιβάλλοντος και Πρασίνου).

 2) Έγκριση της υπ’ αριθ. 109/2018 απόφασης του συμβουλίου της Δημοτικής κοινότητας Ρόδου με θέμα: «Τροποποίηση μέρους της υπ΄ αριθ. 136/2018 απόφασης του Δημοτικού Συμβουλίου του Δήμου Ρόδου με ΑΔΑ: ΩΛΕΗΩ1Ρ-Σ5Η και ειδικότερα ως προς το αποφασιστικό της παραγράφου Α εδάφιο 3 (ΦΕΚ 1643Β/11-5-18)

 3) Έγκριση “Απότμησης – υποβιβασμού της στάθμης του πεζοδρομίου επί της οδού Ηλία Βενέζη” εντός του Ο.Τ.522 της Κ.Μ.900-522/7 για την *Ίδρυση «Μικτού πρατηρίου καυσίμων με αίθουσα πωλήσεων, κατάστημα υγειονομικού ενδιαφέροντος και πλυντήριο*» εκμετάλλευσης της εταιρείες ¨CORAL A.E.

 4) Λήψη απόφασης επί του πρακτικού της 3ης συνεδρίασης (Πράξη 9) της 31-5-2018 του ΣΥΠΟΘΑ που αφορά στην υπόθεση της κ. Μαγιάφη Ελευθερίας επί της οδού Αθηνών 28.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής και του άρθρου 77 παρ. 3 του Ν. 4555/19-7-2018 (ΦΕΚ 133 Α΄) και με απόλυτη πλειοψηφία των μελών της**

**ΑΠΟΦΑΣΙΖΕΙ ομόφωνα**

Εγκρίνει την εκτός ημερήσιας Διάταξης συζήτηση και λήψη απόφασης των θεμάτων:

1) Xορήγηση άδειας κοπής δέντρου στην οδό Κωνσταντινίδη (Έγγραφο ΑΠ 18/72244/23-11-2018 της Δνσης Περιβάλλοντος και Πρασίνου).

 2) Έγκριση της υπ’ αριθ. 109/2018 απόφασης του συμβουλίου της Δημοτικής κοινότητας Ρόδου με θέμα: «Τροποποίηση μέρους της υπ΄ αριθμ. 136/2018 απόφασης του Δημοτικού Συμβουλίου του Δήμου Ρόδου με ΑΔΑ: ΩΛΕΗΩ1Ρ-Σ5Η και ειδικότερα ως προς το αποφασιστικό της παραγράφου Α εδάφιο 3 (ΦΕΚ 1643Β/11-5-18)

 3) Έγκριση “Απότμησης – υποβιβασμού της στάθμης του πεζοδρομίου επί της οδού Ηλία Βενέζη” εντός του Ο.Τ.522 της Κ.Μ.900-522/7 για την *Ίδρυση «Μικτού πρατηρίου καυσίμων με αίθουσα πωλήσεων, κατάστημα υγειονομικού ενδιαφέροντος και πλυντήριο*» εκμετάλλευσης της εταιρείες ¨CORAL A.E.

 4) Λήψη απόφασης επί του πρακτικού της 3ης συνεδρίασης (Πράξη 9) της 31-5-2018 του ΣΥΠΟΘΑ που αφορά στην υπόθεση της κ. Μαγιάφη Ελευθερίας επί της οδού Αθηνών 28.

**Αρ. αποφ. 156 /30-11-2018 ΑΔΑ:** **ΩΛ6ΝΩ1Ρ-Δ1Ξ**

**Περίληψη**

**Αίτημα κοπής δύο (2) δένδρων βελανιδιών, τα οποία φύονται εντός Κ.Χ. μεταξύ των Ο.Τ. 825 και 825Α εντός του ρυμοτομικού σχεδίου πόλεως Ρόδου. (Έγγραφο ΑΠ 5581/7-11-2018 Δνσης Υπηρεσίας Δόμησης)**

Ο Πρόεδρος κ. Μιχαήλ Παλαιολόγου έθεσε υπόψη της Επιτροπής το υπ’ αριθ. 5581/7-11-2018 έγγραφο της Δνσης Υπηρεσίας Δόμησης που αφορά στο θέμα, και έχει ως ακολούθως:

# Θέμα : Εισήγηση για την λήψη απόφασης κοπής δύο (2) δένδρων.

Σχετ. : Το με α.π. 53712/4-9-2018 αίτημα του Κωνσταντίνου Λόη στην Δ/νση Τεχνικών Έργων & Υποδομών.

Σε συνέχεια της ανωτέρω σχετικής αίτησης, εξετάζεται το αίτημα κοπής δύο (2) δένδρων βελανιδιών, τα οποία φύονται εντός Κ.Χ. μεταξύ των Ο.Τ. 825 και 825Α , εντός του ρυμοτομικού σχεδίου πόλεως Ρόδου, όπως αυτό επεκτάθηκε με το ΠΔ (ΦΕΚ 562Δ/ 30-7-1998 Έγκριση πολεοδομικής μελέτης επέκτασης – αναθεώρηση σχεδίου πόλεως Ρόδου «Άγιοι Απόστολοι – Ασγούρου») και στα πλαίσια της εφαρμογής του.

Η ΥΔΟΜ εισηγείται την έγκριση κοπής των δύο βελανιδιών καθώς φύονται εντός της προβλεπόμενης από το ρυμοτομικό σχέδιο οδού και τυχόν τροποποίηση της χάραξης της οδού, συνεπάγεται τροποποίηση του ΠΔ, η οποία κρίνεται εξαιρετικά δύσκολή.

Παρακαλούμε για την λήψη απόφασης σχετικά με την κοπή των δύο δένδρων, ώστε να μπορέσει να εκδοθεί η σχετική διοικητική πράξη (έγκριση εργασιών μικρής κλίμακας).

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις της παρ. 1 εδ β υποπερίπτωση iii του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής**

**ΑΠΟΦΑΣΙΖΕΙ ομόφωνα**

Εισηγείται στο Δημοτικό Συμβούλιο την έγκριση κοπής των δύο (2) δένδρων (βελανιδιών), τα οποία φύονται εντός Κ.Χ. μεταξύ των Ο.Τ. 825 και 825Α , του ρυμοτομικού σχεδίου πόλεως Ρόδου, και εντός της προβλεπόμενης από αυτό οδού, και τυχόν τροποποίηση της χάραξης αυτής της οδού, συνεπάγεται τροποποίηση του ΠΔ, η οποία κρίνεται εξαιρετικά δύσκολή.

**Αρ. αποφ. 157 /24-10-2018 ΑΔΑ:** **6ΘΥ8Ω1Ρ-4ΚΓ**

**Περίληψη**

**Απόσυρση του θέματος με τίτλο «Έγκριση κοπής δέντρων στο υπό διάνοιξη τμήμα της οδού Καμείρου» (Έγγραφο ΑΠ 16/69017/12-11-2018 Δνσης Ρεχν. Έργων και Υποδομών).**

Ο Πρόεδρος κ. Μιχαήλ Παλαιολόγου ζήτησε ύστερα από σχετικό μήνυμα με το ηλεκτρονικό ταχυδρομείο της Δνσης Τεχνικών Έργων και Υποδομών την απόσυρση του θέματος διότι αυτό έχει ήδη διευθετηθεί από την Δνση Περιβάλλοντος και Πρασίνου.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής.**

**ΑΠΟΦΑΣΙΖΕΙ ομόφωνα**

Αποσύρει το θέμα και δεν το συζητεί διότι αυτό έχει ήδη τακτοποιηθεί σύμφωνα και με το μήνυμα με ηλεκτρονικό ταχυδρομείο της Δνσης Τεχνικών Έργων και Υποδομών.

**Αρ. αποφ. 158 /30-11-2018 ΑΔΑ:** **ΩΑ9ΞΩ1Ρ-ΨΔΩ**

**Περίληψη**

**Έγκριση κοπής δέντρου (γραμιθιά) επί της οδού Γρηγορίου Ε΄(Έγγραφο ΑΠ 18/70414/16-11-2018 Δνσης Περιβάλλοντος και Πρασίνου).**

Ο Πρόεδρος κ. Μιχαήλ Παλαιολόγου έθεσε Επιτροπής το υπ’ αριθ. 18/70414/16-11-2018 έγγραφο της Δνσης Περιβάλλοντος και Πρασίνους που αφορά στο θέμα, και έχει ως ακολούθως:

Σύμφωνα με την διαδικασία της παραγράφου 2ζ του άρθρου 29 του Ν.4495/2017 με την οποία,για την κοπή δένδρων μέσα σε εγκεκριμένα ρυμοτομικά σχέδια ή σε Ζ.Ο.Ε., καθώς και σε οικισμούς προϋφιστάμενους του ν.δ. 17.7.1923 (Α΄ 223) και οικισμούς οριοθετημένους με το από 24. 5.1985 π.δ. σε κοινόχρηστο χώρο πόλης ή οικισμού, Έγκριση Εργασιών Μικρής Κλίμακας χορηγείται ύστερα από αίτηση, η οποία συνοδεύεται από Τεχνική Έκθεση του αρμόδιου γεωτεχνικού επιστήμονα και της αρμόδιας υπηρεσίας του οικείου δήμου και σχετική απόφαση του αρμόδιου οργάνου του δήμου, με την επιφύλαξη των διατάξεων της δασικής νομοθεσίας, δηλαδή της Επιτροπής Ποιότητας Ζωής.

Η υπηρεσία μας έλαβε το υπ΄αριθμ. Πρωτ. 3023/15-03-2018 έγγραφο της ΔΕΥΑΡ σύμφωνα με το οποίο μας ζητά την κοπή ενός δέντρου γραμιθιάς επί της οδού Γρηγορίου Ε διότι οι ρίζες του εισέρχονται στα δίκτυα αποχέτευσης και δημιουργούν προβλήματα στη λειτουργία τους. Η υπηρεσία μας συμφωνεί με την κοπή του παραπάνω δέντρου που βρίσκεται στο πεζοδρόμιο της οδού Γρηγορίου Ε 30 αφού προκαλεί βλάβη στα δίκτυα αποχέτευσης και ζητά από την Επιτροπή Ποιότητας ζωής τη σύμφωνη γνώμη της.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις της παρ. 1 εδ β υποπερίπτωση iii του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής**

**ΑΠΟΦΑΣΙΖΕΙ ομόφωνα**

Εισηγείται στο Δημοτικό Συμβούλιο την κοπή του δέντρου που βρίσκεται στο πεζοδρόμιο της οδού Γρηγορίου Ε 30 αφού προκαλεί βλάβη στα δίκτυα αποχέτευσης και ζητά από την Επιτροπή Ποιότητας ζωής τη σύμφωνη γνώμη της.

**Αρ. αποφ. 159 /30-11-2018 ΑΔΑ:** ΩΚΧΥΩ1Ρ-ΓΥΦ

**Περίληψη**

**Επανεισαγωγή του θέματος για ανάκληση η μη της άδειας ίδρυσης και λειτουργίας του καταστήματος του κ. Παπαδίγκα Ιωάννη επί της οδού Ακτή Μιαούλη & Κρήτης. (α)Έγγραφο ΑΠ 671/2018 της Δνσης Υπηρεσίας Δόμησης και β) η υπ’ αριθ. 177/2017 απόφαση της ΕΠΖ).**

Ο Πρόεδρος κ. Μιχαήλ Παλαιολόγου έθεσε υπόψη της Επιτροπής:

**Α)** Το υπ’ αριθ. **671/2018 έγγραφο της Δνσης Υπηρεσίας Δόμησης** που έχει ως ακολούθως:

 ΘΕΜΑ: ΤΡΟΠΟΙΗΣΗ ΑΔΕΙΑΣ ΙΔΡΥΣΗΣ & ΛΕΙΤΟΥΡΓΙΑΣ ΚΑΤΑΣΤΗΜΑΤΟΣ

Σας διαβιβάζουμε τον φάκελο του καταστήματος «παραδοσιακό καφενείο» επί της οδού: **Ακτής Μιαούλη & Κρήτης** με αρ. αδείας: **168/2009**, ιδιοκτησίας κου **ΠΑΠΑΔΙΓΚΑ Ιωάννη** οπού σύμφωνα με το υπ. αρ. **6996/2017** έγγραφο της Υπ. Δόμησης Ρόδου και μετά την υπ. αρ. **62/2017** έκθεσης αυτοψίας διαπιστώθηκαν αυθαίρετες κατασκευές όπως: **1**. Αυθαίρετη προσθήκη κλειστού χώρου κατ’ έκταση στις όψεις του καταστήματος, τμήματα της οποίας συμπεριλαμβανομένης της εισόδου του καταστήματος, καταλαμβάνουν κοινόχρηστο χώρο της οδού Κρήτης. **2**. Αυθαίρετη τοποθέτηση εγκαταστάσεων εξαερισμού καταστήματος στο δώμα της νέας κατασκευής.

Οι παραπάνω εργασίες θεωρούνται αυθαίρετες κατά παράβαση του αρθρ.4 του Ν 4067/2012 (Ν.Ο.Κ.) όπως τροποποιήθηκε και ισχύει με το αρθ.48 του Ν.4178/2013,αρθ.29 του Ν4495/2017 αποφ.3046/304/3-2-1989 «Κτιριοδομικός Κανονισμός». Στάδιο εργασιών αποπερατωμένο.

Όλα τα ανωτέρω αποτελούν ουσιώδη τροποποίηση των όρων αδείας ίδρυσης και λειτουργίας του καταστήματος.

Η Δ/νση Υπηρεσίας Δόμησης με το υπ. αρ. 294/2018 έγγραφο κάλεσε τον ενδιαφερόμενο για τυχόν αντιρρήσεις του.

Σας παρακαλούμε για εισαγωγή της υπόθεσης και για λήψη απόφασης που αφορά στη σχετική άδεια του καταστήματος, στην ημερήσια διάταξη επόμενης συνεδρίασης, βάσει του άρθρου 73, παρ. 1, περ. α’ , υποπερ. 2 και άρθρ. 75 παρ. 3 του ν.3852/2010.

Επίσης η Νομική Υπηρεσία στην οποία κοινοποιείται το παρόν έγγραφο να διατυπώσει την εισήγηση της.

**Β)** Την υπ’ αριθ. **177/2017 απόφαση της ΕΠΖ** που ελήφθη κατόπιν του υπ’ αριθ. 5707/2017 Δνσης Υπηρεσίας Δόμησης με την οποία αποφασίστηκε η μη ανάκληση της άδειας ίδρυσης και λειτουργίας του καταστήματος του κ. Παπαδίγκα Ιωάννη επί της οδού Ακτή Μιαούλη 14 διότι έχει συμμορφωθεί σε πολύ μεγάλο ποσοστό με τις υποδείξεις της Υπηρεσίας με την προϋπόθεση να προσκομιστεί η σχετική άδεια που θεραπεύει τις εκκρεμότητες που υπάρχουν στο κατάστημα. Στο προαναφερθέν έγγραφο της Δνσης Υπηρεσίας Δόμησης αναφερόταν ότι το κατάστημα του διοικουμένου διαπιστώθηκε να λειτουργεί α) διαφοροποιήσει την πρόσοψη και την πλήρη νότια όψη και β) έχοντας καταργήσει την κεντρική είσοδο στην πρόσοψη καθώς και τρία σκαλοπάτια, τοποθετώντας αυτά στην πλάγια όψη**.**

Στη συνέχεια ο Πρόεδρος κ. Μ. Παλαιολόγου είπε ότι το θέμα επανέρχεται στη συνεδρίαση διότι μετά την υπ’ αριθ. 51/25018 απόφαση της Ε.Π.Ζ. με την οποία δεν ανακλήθηκε η άδεια ίδρυσης και λειτουργίας του καταστήματος του κ. Ι. Παπαδίγκα, ακολούθησε μια σειρά εγγράφων από τον καταγγέλλοντα κ. Ν. Κούσβο τα οποία διαβιβάστηκαν στην Νομική Υπηρεσία με το υπ’ αριθ. 2/28919/14-05-2018 έγγραφο της Ε.Π.Ζ. Και με τη σύμφωνη γνώμη της οποίας επανεισάγεται το θέμα.

Στη συνέχεια έθεσε υπόψη των μελών τα σχετικά έγγραφα που αναγράφονται λεπτομερώς στην προαναφερθείσα απόφαση της Επιτροπής καθώς επίσης και τα έγγραφα που έχουν σταλεί στην Νομική Υπηρεσία τα οποία είναι τα εξής:

1) Η υπ’ αριθ. 69/217 Έκθεση Αυτοψίας που αφορά στο κατάστημα του κ. Ι. Παπαδίγκα επί της οδού Ακτής Μιαούλη και Κρήτης που κατέθεσε στον Πρόεδρο της Επιτροπής ο καταγγέλλων κ. Νικ. Κούσβος.

2) Το ΑΠ 6688/1-12-2018 έγγραφο- απάντηση της Δνσης Υπηρεσίας Δόμησης προς τον καταγγέλλοντα.

3) Η υπ’ αριθ. 51/2018 απόφαση της Επιτροπής ποιότητας Ζωής.

4) Τα παρακάτω έγγραφα που κατέθεσε ο κ.Ι. Παπαδίγκας στη συνεδρίαση της Ε.Π.Ζ. στην οποία ελήφθη η υπ’ αριθ. 51/2018 απόφαση:

Α) Δήλωση ένταξης Ν. 4178/2013

Β) Εργασίες του άρθρου 4 παρ. 3 του Ν. 4067/12 (ΑΠ 4972/25-8-2016)

Γ) Το ΑΠ 6191/21-10-2016 Σήμα Διακοπής εργασιών.

Δ) Έγκριση εργασιών μικρής κλίμακας ΑΠ 6276/20-10-2016

Ε) Την ΑΠ 6427/26-10-2016 Άρση σήματος διακοπής εργασιών

Επισημαίνεται ότι η Ε.Π.Ζ. με την υπ’ αριθ. 82/2018 απόφαση της ανέβαλε τη λήψη απόφασης μέχρι τη συνεδρία του Σεπτεμβρίου προκειμένου να έχουμε την απόφαση του ΣΥΠΟΘΑ που προσέφυγε ο κ. Παπαδίγκας

**ΚΩΝ/ΝΟΣ ΓΙΑΝΝΑΚΟΣ (Νομικός Σύμβουλος):** έχουμε πάρει σχετική απόφαση μη ανάκλησης. Υπάρχει εκκρεμότητα ενώπιον του ΣΥΠΟΘΑ, τώρα επανέρχεται το θέμα, η πρόταση μου είναι να αναβληθεί μέχρι εκδόσεως αποφάσεως από το ΣΥΠΟΘΑ.

**ΜΙΧΑΗΛ ΧΡΙΣΤΟΔΟΥΛΟΥ (Μέλος):** Εγώ διαφώνησα και την προηγούμενη φορά, δεν μπορώ να αλλάξω απόφαση.

**ΜΑΡΙΑ ΚΑΡΑΓΙΑΝΝΗ (Αντιπρόεδρος):** Να αναβληθεί όπως είπε ο Νομικός Σύμβουλος, και για ένα επιπλέον λόγο ότι δεν υπάρχει εκπρόσωπος της Υπηρεσίας να μας ενημερώσει.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής.**

**ΑΠΟΦΑΣΙΖΕΙ κατά πλειοψηφία**

Αναβάλλει τη λήψη απόφασης για ανάκληση η μη της άδειας ίδρυσης και λειτουργίας του καταστήματος του κ. Ιωάννη Παπαδίγκα επί της οδού Ακτή Μιαούλη & Κρήτης μέχρι εκδόσεως αποφάσεως από το ΣΥΠΟΘΑ. **(Μειοψηφεί οκ. Μιχ. Χριστοδούλου)**

**Αρ. αποφ. 160 /30-11-2018 ΑΔΑ:** **ΨΦΖ3Ω1Ρ-29Ζ**

**Περίληψη**

**Αναβολή λήψης απόφασης για ανάκληση η μη της άδειας ίδρυσης και λειτουργίας καταστήματος υγειονομικού ενδιαφέροντος του κ ΑΤΣΑΪΔΗ ΤΣΑΜΠΙΚΟΥ επί της οδού Ευριπίδου 4β στην Μεσαιωνική πόλη (Έγγραφο ΑΠ 4274/05-09-2018 της Δνσης Υπηρεσίας Δόμησης)**

Ο Πρόεδρος κ. Μ. Παλαιολόγου έθεσε υπόψη των μελών της Επιτροπής το ΑΠ 4274/5-9--2018 της Δνσης Υπηρεσίας Δόμησης που έχει ως ακολούθως:

**ΘΕΜΑ:** Τροποποίηση των όρων λειτουργίας κατ/τος υγειονομικού ενδιαφέροντος ιδιοκτησίας Τσαμπίκου ΑΤΣΑΪΔΗ, στην οδό Ευριπίδου αρ.4Β, Μεσαιωνική Πόλη **(Φ.030)**

**ΣΧΕΤ:** Τα με αρ.1)195055/139011/4680/1000-30/04/18 και 2)389159/278382/9257/1952-06/08/18 έγγραφα της Εφορείας Αρχαιοτήτων Δωδεκανήσου.

Με τα ανωτέρω σχετικά (τα οποία σας αποστέλλουμε συνημμένα) μας επισημαίνεται το γεγονός ότιο ιδιοκτήτης της επιχείρησης του θέματος δεν ανταποκρίθηκε σε σχετικό έγγραφο της Αρχαιολογικής Υπηρεσίας, με το οποίο προειδοποιήθηκε για αλλοίωση της μορφής του ακινήτου καθώς και για παράνομη επέκταση της δραστηριότητας με αυθαίρετες εργασίες στην όμορη μερίδα ιδιοκτησίας Ελληνικού Δημοσίου, διαχείρισης ΤΑΠΑ, με στοιχεία ΚΜ ΙV-882, και ζητείται η άμεση ανάκληση της άδειας ίδρυσης και λειτουργίας του καταστήματος.

Παρακαλούμε για τη λήψη απόφασης σχετικά με την ισχύ της με αρ. **031/20-02-08** άδειας ίδρυσης και λειτουργίας του εν λόγω καταστήματος (παρ-1, αρθ-73 και παρ-3, αρθ-75 του Ν-3852/2010), *λόγω τροποποίησης των όρων και των προϋποθέσεων βάσει των οποίων χορηγήθηκε η παραπάνω άδεια.*

Στη συνέχεια έλαβε το λόγο ο κ. **Τσαμπίκος Ατσαϊδης** ο οποίος είπε:

*Προσκομίζω φωτογραφίες και έγγραφα προς την Αρχαιολογική Υπηρεσία για καθαρισμό του χώρου, διότι υπάρχει τόσο μεγάλη βρωμιά που επηρεάζει άμεσα την επιχείρηση μου. Α:πο τις φωτογραφίες που σας προσκόμισα καταλαβαίνετε γιατί πράγμα μιλάω. Είναι χώρος σκουπιδιών εκεί. Τους έχω παρακαλέσει να καθαριστεί ο χώρος με δικά μου έξοδα και η Αρχαιολογική Υπηρεσία δεν μου απάντησε ακόμα. Τις γυψοσανίδες τις έχω βάλει για να ξεχωρίσει το κατάστημα μου απ’ αυτό τον σκουπιδότοπο.*

*Η αποκατάσταση του δαπέδου έχει γίνει και είναι αυτό που τους ενοχλεί περισσότερο. Τα πάνελ τα τοποθέτησα για να μην φαίνονται τα σκουπίδια.*

**ΚΩΝ/ΝΟΣ ΓΙΑΝΝΑΚΟΣ (Νομικός Σύμβουλος):** Εν όψει ότι έχει κατατεθεί αίτηση για αποκατάσταση του χώρου να αναβληθεί το θέμα. Η κατάθεση της αίτησης έγινε στις 31-10-2018 και αριθ. εισερχομένου πρωτοκόλλου 1-11-2018. Να αναβληθεί για δύο μήνες, μέχρι να απαντήσει στον διοικούμενο η υπηρεσία, γιατί πράγματι αργούνε λίγο.

 **Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής, το από 6-8-2018 έγγραφο της Εφορείας Αρχαιοτήτων Δωδεκανήσου, το από 1-11-2018 αίτημα του διοικουμένου προς την Εφορεία Αρχαιοτήτων Δωδεκανήσου για καθαρισμό του χώρου, τις προσκομιζόμενες φωτογραφίες**

**ΑΠΟΦΑΣΙΖΕΙ ομόφωνα**

Α) Αναβάλλει τη λήψη απόφασης για ανάκληση η μη της άδειας ίδρυσης και λειτουργίας του καταστήματος του κ. ΑΤΣΑΪΔΗ ΤΣΑΜΠΙΚΟΥ επί της οδού Ευριπίδου 4β για δύο μήνες προκειμένου να απαντήσει η Εφορεία Αρχαιοτήτων Δωδεκανήσου στο αίτημα που υπέβαλε με ημερομηνία εισερχομένου πρωτοκόλλου 1-11-2018

Β) Αποστέλλει την παρούσα στην Εφορεία Αρχαιοτήτων Δωδεκανήσου, προκειμένου να επιμεληθεί άμεσα του θέματος, δηλαδή τον άμεσο καθαρισμό του χώρου για λόγους Δημόσιας Υγείας.

**Αρ. αποφ. 161 /24-10-2018 ΑΔΑ:** **7Ν2ΒΩ1Ρ-ΑΗΕ**

**Περίληψη**

**Αναβολή λήψης απόφασης για ανάκληση η μη της άδειας ίδρυσης και λειτουργίας κατ/τος υγειονομικού ενδιαφέροντος ιδιοκτησίας της Κ.ΚΑΛΟΓΕΡΗΣ- ΚΑΤΑΧΑΝΑΣ Γ ΟΕ» στην οδό Μενεκλέους αρ. 7-8 Μεσαιωνική Πόλη. (Έγγραφο ΑΠ 5477/5-11-2018 Δνσης Υπηρεσίας Δόμησης)**

Ο Πρόεδρος κ. Μιχαήλ Παλαιολόγου έθεσε υπόψη των μελών της Επιτροπής το ΑΠ 5477/5-11-2018 Δνσης Υπηρεσίας Δόμησης το οποίο έχει ως κατωτέρω:

**ΘΕΜΑ:** Τροποποίηση των όρων λειτουργίας κατ/τος υγειονομικού ενδιαφέροντος Ιδιοκτησίας «Κ.ΚΑΛΟΓΕΡΗΣ- ΚΑΤΑΧΑΝΑΣ ΓΟΕ» στην οδό Μενεκλέους αρ. 7-8 Μεσαιωνική Πόλη**(Φ.304)**

**ΣΧΕΤ:** Το με αρ.1020/1692/34-γ(08-09-18/23:25) έγγραφο-βεβαίωση παράβασης του Αστ. Τμ. Ρόδου

Με το ανωτέρω σχετικό (το οποίο σας αποστέλλουμε συνημμένα) μας κοινοποιείται το γεγονός **1)**ότιο ιδιοκτήτης της επιχείρησης έχει αναπτύξει σε εξωτερικό κοινόχρηστο χώρο (οδόστρωμα) εξήντα (60) καθίσματα, καθ’ υπέρβαση της άδειας ίδρυσης και λειτουργίας του στην οποία προβλέπονται τριάντα τέσσερα(34) κινητά καθίσματα **2)** χωρίς την προβλεπόμενη άδεια κατάληψης κοινόχρηστου χώρου και **3)** ότι ο ιδιοκτήτης της επιχείρησης λειτουργούσε τη μουσική του κατ/τος με μέγιστη ηχοστάθμη 86 & 87 db, αντί του μέγιστου επιτρεπόμενου ορίου των 80db.

Παρακαλούμε για τη λήψη απόφασης σχετικά με την ισχύ της με αρ. **191/07-07-09** άδειας ίδρυσης και λειτουργίας του εν λόγω καταστήματος (παρ-1, αρθ-73 και παρ-3, αρθ-75 του Ν-3852/2010), *λόγω τροποποίησης των όρων και των προϋποθέσεων βάσει των οποίων χορηγήθηκε η παραπάνω άδεια.*

Στη συνέχεια έλαβε το λόγο ο πληρεξούσιος δικηγόρος των διοικουμένων κ, Δήμος Μουτάφης ο οποίος ζήτησε την αναβολή λήψης απόφασης για την επόμενη συνεδρίαση.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής.**

**ΑΠΟΦΑΣΙΖΕΙ ομόφωνα**

Αναβάλλει τη λήψη απόφασης για ανάκληση η μη της άδειας ίδρυσης και λειτουργίας κατ/τος υγειονομικού ενδιαφέροντος ιδιοκτησίας της Κ.ΚΑΛΟΓΕΡΗΣ- ΚΑΤΑΧΑΝΑΣ Γ ΟΕ» στην οδό Μενεκλέους αρ. 7-8 Μεσαιωνική Πόλη, για ένα (1) μήνα.

**Αρ. αποφ. 162 /30-11-2018 ΑΔΑ:** ΨΨΨΕΩ1Ρ-05Κ

**Περίληψη**

**Αναβολή λήψης απόφασης για ανάκληση η μη της άδειας ίδρυσης και λειτουργίας κατ/τος υγειονομικού ενδιαφέροντος ιδιοκτησίας Νικόλαου-Πρόδρομου ΜΗΤΣΙΝΙΩΤΗ, στην οδό, Δημοσθένους αρ.5 Μεσαιωνική Πόλη. (Έγγραφο ΑΠ 4616/24-9-2018 Δνσης Υπηρεσίας Δόμησης)**

Ο Πρόεδρος κ. Μιχαήλ Παλαιολόγου έθεσες υπόψη της Επιτροπής τοα ΑΠ 4616/24-9-2018 έγγραφο της Δνσης Υπηρεσίας Δόμησης που αφορά στο θέμα και έχει ως ακολούθως:

**ΘΕΜΑ:** Τροποποίηση των όρων λειτουργίας κατ/τος υγειονομικού ενδιαφέροντος ιδιοκτησίας Νικόλαου-Πρόδρομου ΜΗΤΣΙΝΙΩΤΗ, στην οδό, Δημοσθένους αρ.5 Μεσαιωνική Πόλη **(Φ.110)**

**ΣΧΕΤ:** Η με αρ. πρ. 5561/27-08-18 έκθεση ελέγχου της Δνσης Δημόσιας Υγείας

Σύμφωνα με την ανωτέρω σχ. έκθεση ελέγχου της Δνσης Δημόσιας Υγείας(την οποία σας αποστέλλουμε συνημμένα), σε γενόμενο υγειονομικό έλεγχο στις 31/07/18-12:00, «…..διαπιστώθηκε ότι η επιχείρηση έχει προσθέσει εξωτερικό χώρο(δώμα) για την εξυπηρέτηση καθήμενων πελατών κατά παράβαση της υπάρχουσας άδειας λειτουργίας.Το ανωτέρω αποτελεί επέκταση και η επιχείρηση θα πρέπει να προχωρήσει στη διαδικασία της γνωστοποίησης. Η επιχείρηση έχει επανειλημμένα προβεί στην ανωτέρω αναφερόμενη επέκταση του χώρου της, όπως προκύπτει από προγενέστερες εκθέσεις ελέγχου στις οποίες είχε δοθεί προθεσμία συμμόρφωσης. Ύστερα από τα ανωτέρω η υπηρεσία μας εισηγείται την οριστική παύση λειτουργίας της επιχείρησης από την αρμόδια Δημοτική Αρχή».

Παρακαλούμε για τη λήψη απόφασης σχετικά με την ισχύ της με αρ. **011/26-01-12** άδειας ίδρυσης και λειτουργίας του εν λόγω καταστήματος (παρ-1, αρθ-73 και παρ-3, αρθ-75 του Ν-3852/2010), *λόγω τροποποίησης των όρων και των προϋποθέσεων βάσει των οποίων χορηγήθηκε η παραπάνω άδεια.*

**ΔΕΣΠΟΙΝΑ ΚΑΠΠΑ** (Πληρεξούσια δικηγόρος διοικουμένου): Υπάρχει ένα αίτημα αναβολής διότι ο κ. Μητσινιώτης βρίσκεται εκτός Ρόδου, επιπλέον η Επιτροπή σας έχει να αποφασίσει για την τέλεση η όχι της παράβασης της παράβασης των όρων της άδειας λειτουργίας δυνάμει του υπ’ αριθ. 4616/2018 έγγραφο της Δνσης Υπηρεσίας Δόμησης η οποία είναι αρμόδια η οποία δεν έχει προβεί η ίδια σε αυτοψία, αλλά σας διαβιβάζει την έκθεση ελέγχου της Δνσης Δημόσιας Υγείας. Εναντίον αυτής της έκθεσης εμείς ήδη έχουμε καταθέσει ως δικαιούμαστε ενδικοφανή προσφυγή και υπόμνημα ενώπιον της τριμελούς Επιτροπής του άρθρου 44 τον Ν. 4235/2014 που έχει πάρει αριθμό πρωτοκόλλου 7716/13-11-2018.

**ΑΣΗΜΙΝΑ ΒΕΡΓΗ (Πληρεξο0ύσια δικηγόρος καταγγέλλοντος κ. Σιώκου):**  Εμείς δεν συναινούμε στην αναβολή. Είναι μια υπόθεση που έχει απασχολήσει την Επιτροπή σας πολλάκις. Έχει ήδη αναβληθεί τέσσερις (4) φορές. Ο διοικούμενος δεν έχει συμμορφωθεί και συνεπώς η Επιτροπή σας δεν έχει άλλη επιλογή από το να ανακαλέσει την άδεια. Εμείς εκφράζουμε το παράπονο μας το έντονο προς την Επιτροπή σας και έχετε την δέσμια αρμοδιότητα εφ΄ όσον ο διοικούμενος δεν έχει συμμορφωθεί. Εμείς δηλώνουμε έντονα την δυσαρέσκεια μας και ο πελάτης μου θέλει να διαβιβάσει αυτή τη δυσαρέσκεια και πιθανότατα να ζητήσει ευθύνες αλλού διότι η υπόθεση αυτή έχει αναβληθεί τέσσερις φορές.

**ΚΩΝ/ΝΟΣ ΓΙΑΝΝΑΚΟΣ (Νομικός Σύμβουλος):** Ασκήσατε κ. συνήγορε ένδικο μέσο. Ποιο ένδικο μέσο;

**ΔΕΣΠΟΙΝΑ ΚΑΠΠΑ** (Πληρεξούσια δικηγόρος διοικουμένου):Αν δείτε το διαβιβαστικό η Υπηρεσία Δημόσιας Υγείας μας καλεί να εκθέσουμε τις απόψεις μας ενώπιον της τριμελούς Επιτροπής. Η οποία δεν έχει αποφανθεί επί της νομιμότητας ή όχι της έκθεσης της Δνσης Δημόσιας Υγείας.

**ΚΩΝ/ΝΟΣ ΓΙΑΝΝΑΚΟΣ (Νομικός Σύμβουλος):** Απ’ ότι βλέπω εδώ από την πλευρά του κ. Μητσινιώτη υπάρχει μια επανειλημμένη χρήση ενός δώματος παράνομα. Πράγμα το οποίο βεβαιώνει το Υγειονομείο τρείς τέσσερεις φορές, Δεν βλέπω δε, όλο αυτό το χρονικό διάστημα, διότι επανειλημμένα βοηθήσαμε τον κ. Μητσινιώτη να τακτοποιήσει το πρόβλημα του. Δεν βλέπω όλο αυτό το χρονικό διάστημα να έχει κάνει οποιαδήποτε ενέργεια τακτοποίησης του προβλήματος. Επαναφοράς των πραγμάτων, μη χρήση του δώματος. Εγώ επειδή η υπόθεση έχει αναβληθεί πάρα πολλές φορές. Εδώ υπάρχει έγγραφο του υγειονομείου που λέει ότι δύο (2) φορές το 2016 και μια φορά το 2017 και η εισήγηση πλέον του υγειονομείου είναι οριστική παύση λειτουργίας, μετά τις επανειλημμένες μη συμμορφώσεις του διοικούμενου. Δεν θα συναινέσω στο θέμα της αναβολής.

**ΔΕΣΠΟΙΝΑ ΚΑΠΠΑ** (Πληρεξούσια δικηγόρος διοικουμένου): Το έγγραφο της Δνσης Δημόσιας Υγείας λέει ότι έχει προσθέσει εξωτερικό χώρο(δώμα) για την εξυπηρέτηση καθήμενων πελατών κατά παράβαση της υπάρχουσας άδειας λειτουργίας. Εμείς λέμε ότι η Δνση Υπηρεσίας Δόμησης είναι αρμόδια να διαπιστώσει κάτι τέτοιο και όχι η Δνση Υγείας. Επί πλέον θέλει ο κ. Μητσινιώτης να είναι παρών για να εκθέσει προσωπικά τις απόψεις του.

**ΑΣΗΜΙΝΑ ΒΕΡΓΗ (Πληρεξο0ύσια δικηγόρος καταγγέλλοντος κ. Σιώκου):** Ο κ. Μητσινιώτης εκπροσωπείται από δικηγόρο οπότε η αυτοπρόσωπη παρουσία δεν κρίνεται απαραίτητη και είναι εδώ ο υπάλληλος της Δνσης Υπηρεσίας Δόμησης ο οποίος θα μας εκθέσει σαφέστατα ότι δεν υπάρχει περίπτωση τακτοποίησης αυτών των αυθαιρεσιών. Η υπόθεση αυτή είναι από το 2016.

**ΕΙΡΗΝΑΙΟΣ ΓΛΥΜΠΗΣ (Υπάλληλος Δνσης Υ.ΔΟΜ):** Η Δνση Υγείας είναι η καθ ύλην αρμόδια να διαπιστώσει που αναπτύσσονται τραπεζοκαθίσματα διότι αυτά εμφαίνονται στα αρχιτεκτονικά σχέδια που υπάρχου μέσα στον φάκελο. Δεν μπορεί να αναπτύσσονται τραπεζοκαθίσματα όπου θέλει ο καθένας. Η εισήγηση μας λοιπόν αφορά την έκθεση ελέγχου της Υγειονομικής Υπηρεσίας η οποία λέει ότι η επιχείρηση έχει προσθέσει εξωτερικό χώρο(δώμα) για την εξυπηρέτηση καθήμενων πελατών κατά παράβαση της υπάρχουσας άδειας λειτουργίας. Τα σχέδια τα οποία είναι εγκεκριμένα από την Δνση Υγείας λένε ακριβώς που μπορούν να αναπτυχθούν τραπεζοκαθίσματα και ζητά την οριστική παύση λειτουργίας της επιχείρησης σύμφωνα με τα συμπεράσματα της έκθεσης ελέγχου.

**ΙΩΑΝΝΗΣ ΚΟΥΡΤΗΣ (Μέλος):** Όπως όλες τις φορές η συγκεκριμένη Επιτροπή πέρα από την ουσία του πράγματος βλέπει και την ηθική πλευρά, πως μπορούμε να διαχειριστούμε όλο αυτό. Η πρόταση μου θα είναι συγκεκριμένη. Αναβολή για ένα μήνα, αλλά άλλη αναβολή δεν θα υπάρξει. Και το λέω αυτό διότι για να βγάλει νέα άδεια απαιτείται ολόκληρη διαδικασία.

**ΙΩΑΝΝΗΣ ΓΙΑΝΝΑΚΑΚΗΣ (Μέλος):** Συμφωνώ με την πρόταση του κ. Κούρτη

**ΜΑΡΙΑ ΚΑΡΑΓΙΑΝΝΗ** (Αντιπρόεδρος): Μόνο για το λόγο ότι η επιχείρηση είναι κλειστή, και μόνο γι αυτό θα συναινέσω στην αναβολή του ενός μήνα. Την επόμενη φορά θα πάμε απ΄ευθείας στην ανάκληση της αδείας.

**ΣΤΕΦΑΝΟΣ ΚΥΡΙΑΖΗΣ (Μέλος):** Αναβολή για ένα μήνα

**ΜΙΧΑΗΛ ΧΡΙΣΤΟΔΟΥΛΟΥ (Μέλος):** Εγώ διαφωνώ

**ΜΙΧΑΗΛ ΠΑΛΑΙΟΛΟΓΟΥ (Πρόεδρος):** Να γίνει κατανοητό ότι η αναβολή αυτή είναι η τελευταία. Την επόμενη φορά θα είναι ανάκληση της άδειας.

**ΑΣΗΜΙΝΑ ΒΕΡΓΗ (Πληρεξο0ύσια δικηγόρος καταγγέλλοντος κ. Σιώκου):** Ο καταγγέλλων εκφράζει την έντονη δυσαρέσκεια του, θεωρεί ότι καταχρηστικά δίδεται για ακόμη μια φορά αναβολή και θα αναζητηθούν ευθύνες, διότι είναι μια υπόθεση που εκκρεμεί ενώπιον της Επιτροπής από το 2016.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής.**

**ΑΠΟΦΑΣΙΖΕΙ**

**Α)** Απορρίπτει το αίτημα αναβολής που υποβλήθηκε από την πληρεξούσια δικηγόρο του διοικουμένου **(Ομόφωνα).**

**Β)** Αναβάλλει τη λήψη απόφασης για ανάκληση η μη της άδειας ίδρυσης και λειτουργίας κατ/τος υγειονομικού ενδιαφέροντος ιδιοκτησίας Νικόλαου-Πρόδρομου ΜΗΤΣΙΝΙΩΤΗ, στην οδό, Δημοσθένους αρ.5 Μεσαιωνική Πόλης, για ένα μήνα. Το θέμα θα επανέλθει προς συζήτηση στην πρώτη συνεδρίαση της Επιτροπής που θα γίνει μετά την πάροδο της προθεσμίας του ενός μηνός. **(Κατά πλειοψηφία, μειοψηφούντος του κ. Μιχαήλ Χριστοδούλου.**

**Αρ. αποφ. 163 /30-11-2018 ΑΔΑ:** **7ΧΕΠΩ1Ρ-ΓΩΦ**

**Περίληψη**

**Μη ανάκληση της άδειας ίδρυσης και λειτουργίας κατ/τος υγειονομικού ενδιαφέροντος ιδιοκτησίας ΜΕΝΕΓΑΚΗ Παντελή επί της οδού Σοφ, Βενιζέλου 13. (Έγγραφο ΑΠ 4630/24-9-2018 Δνσης Υπηρεσίας Δόμησης)**

Ο Πρόεδρος κ. Μιχαήλ Παλαιολόγου έθεσε υπόψη της Επιτροπής το ΑΠ 4630/24-9-2018 έγγραφο της Δνσης Υπηρεσίας Δόμησης ποτ αφορά στο θέμα, που έχει ως ακολούθως:

 ΘΕΜΑ: ΤΡΟΠΟΙΗΣΗ ΑΔΕΙΑΣ ΙΔΡΥΣΗΣ & ΛΕΙΤΟΥΡΓΙΑΣ ΚΑΤΑΣΤΗΜΑΤΟΣ

Σας διαβιβάζουμε τον φάκελο του καταστήματος «καφετέρια-μπαρ» επί της οδού: **Σοφ. Βενιζέλου αρ. 13**, ιδιοκτησίας κου **ΜΕΝΕΓΑΚΗ Παντελή-Παύλου** οπού σύμφωνα με το υπ. αρ. **1020/7427/9-β** έγγραφο του Α.Τ. Ρόδου βρέθηκε να λειτουργείτε τη μουσική του καταστήματος και μετρηθείσα η ηχοστάθμη με ηλεκτρονική συσκευή θορύβου βρέθηκε μέγιστη επαναλαμβανόμενη την 23:48 ώρα 87db και την 23:50 ώρα 85db, αντί του μέγιστου επαναλαμβανόμενου ορίου των 80db.

**Η ανωτέρω παράβαση αποτελεί τροποποίηση της Α.Ι.Λ.**

Η Δ/νση Υπηρεσίας Δόμησης με το υπ. αρ. 3785/2018 έγγραφο κάλεσε τον ενδιαφερόμενο για τυχόν αντιρρήσεις του.

Σας παρακαλούμε για εισαγωγή της υπόθεσης και για λήψη απόφασης που αφορά στη σχετική άδεια του καταστήματος, στην ημερήσια διάταξη επόμενης συνεδρίασης, βάσει του άρθρου 73, παρ. 1, περ. α’ , υποπερ. 2 και άρθρ. 75 παρ. 3 του ν.3852/2010.

Επίσης η Νομική Υπηρεσία στην οποία κοινοποιείται το παρόν έγγραφο να διατυπώσει την εισήγηση της.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής.**

**ΑΠΟΦΑΣΙΖΕΙ ομόφωνα**

Την μη ανάκληση της άδειας ίδρυσης και λειτουργίας του καταστήματος του ΜΕΝΕΓΑΚΗ ΠΑΝΤΕΛΗ επί της οδού Σοφ. Βενιζέλου 13 διότι οι ενδείξεις των μετρήσεων της ηχοστάθμης των 85 και 87 db αντί του επιτρεπομένου 80 db εμπίπτουν στα όρια του στατιστικού λάθους.

**Αρ. αποφ. 164 /30-11-2018 ΑΔΑ:** **6997Ω1Ρ-ΡΙΙ**

**Περίληψη**

**Αναβολή λήψης απόφασης για ανάκληση η μη της άδειας ίδρυσης και λειτουργίας κατ/τος υγειονομικού ενδιαφέροντος ιδιοκτησίας ΜΠΑΡΙΑΝΟΥ ΒΑΣΙΛΕΙΟΥ επί της οδού Ιαλυσού 60. (Έγγραφο ΑΠ 4854/4-10-2018 Δνσης Υπηρεσίας Δόμησης)**

Ο Πρόεδρος κ. Μιχαήλ Παλαιολόγου έθεσε υπόψη της Επιτροπής το ΑΠ 4854/2018 έγγραφο της Δνσης Υπηρεσίας Δόμησης ποτ αφορά στο θέμα, που έχει ως ακολούθως:

 ΘΕΜΑ: ΤΡΟΠΟΙΗΣΗ ΑΔΕΙΑΣ ΙΔΡΥΣΗΣ & ΛΕΙΤΟΥΡΓΙΑΣ ΚΑΤΑΣΤΗΜΑΤΟΣ

Σας διαβιβάζουμε τον φάκελο του καταστήματος «παραδοσιακό καφενείο» επί της οδού: **Ιαλυσού 60 με αριθ. αδείας 86/2015** ιδιοκτησίας κου **ΜΠΑΡΙΑΝΟΥ ΒΑΣΙΛΕΙΟΥ** οπου σύμφωνα με το υπ. αρ. 38722018 έγγραφο της Υπ. Δόμησης Ρόδου και μετά την υπ’ αριθ. 43/2018 έκθεση αυτοψίας, διαπιστώθηκαν αυθαίρετες κατασκευές ‘όπως: **1)** Προσθήκη κατ΄έκταση αυθαίρετου κλειστού χώρου 2) Αυθαίρετη τοποθέτηση ξυλοκατασκευής μπροστά από το κατάστημα, ήτοι ξύλινη ζαρντινιέρα με στέγαστρο και λοιπές κατασκευές στήριξης αυτών.

Οι παραπάνω εργασίες θεωρούνται αυθαίρετες κατά παράβαση του άρθρου 4 του Ν. 4067/2012 (Ν.Ο.Κ.) όπως τροποποιήθηκε και ισχύει μς το άρθρο 48 του Ν. 4178/2013, άρθρο 29 του Ν. 4495/2017, αποφ. 3046/304/3-2-1989 «Κτιριοδομικός Κανονισμός», Στάδιο εργασιών αποπερατωμένο.

**Όλα τα ανωτέρω παράβαση αποτελούν τροποποίηση της Α.Ι.Λ. του καταστήματος.**

Η Δ/νση Υπηρεσίας Δόμησης με το υπ. αρ. 4697/2018 έγγραφο κάλεσε τον ενδιαφερόμενο για τυχόν αντιρρήσεις του.

Σας παρακαλούμε για εισαγωγή της υπόθεσης και για λήψη απόφασης που αφορά στη σχετική άδεια του καταστήματος, στην ημερήσια διάταξη επόμενης συνεδρίασης, βάσει του άρθρου 73, παρ. 1, περ. α’ , υποπερ. 2 και άρθρ. 75 παρ. 3 του ν.3852/2010.

Επίσης η Νομική Υπηρεσία στην οποία κοινοποιείται το παρόν έγγραφο να διατυπώσει την εισήγηση της.

Στη συνέχεια έλαβε το λόγο ο μηχανικός του διοικουμένου κ. **Αντ. Κουλούρης** ο οποίος είπε ότι το κατάστημα έχει ενταχθεί στο νόμο 4495. Πλήρωσα το παράβολο μου έδωσε το δικαίωμα να βγάλω οικοδομική άδεια γιατί είναι δικό μας το οικόπεδο, οπότε έχω καταθέσει οικοδομική άδεια, ήταν να έρθει ο κ. Σκουμιός, αλλά έχουν κάποιο σεμινάριο με την κ. Λεμπέση μου ζήτησε να έρθω εδώ για να πάρω μια αναβολή, Είμαστε νόμιμοι από δω και πέρα.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής.**

**ΑΠΟΦΑΣΙΖΕΙ ομόφωνα**

Αναβάλλει τη λήψη απόφασης για ανάκλη η μη της άδειας ίδρυσης και λειτουργίας κατ/τος υγειονομικού ενδιαφέροντος ιδιοκτησίας ΜΠΑΡΙΑΝΟΥ ΒΑΣΙΛΕΙΟΥ επί της οδού Ιαλυσού 60 για τη επόμενη συνεδρίαση.

**Αρ. αποφ. 165 /30-11-2018 ΑΔΑ:** **Ω0Φ1Ω1Ρ-ΜΑ6**

**Περίληψη**

**Αναβολή λήψης απόφασης για ανάκληση η μη της άδειας ίδρυσης και λειτουργίας καταστήματος της ΤΟΥΡΛΟΥΓΚΟΥ Μ. & Σια (Έγγραφο Δνσης Υπηρ. Δόμησης αριθ. 1538/2016).**

Ο Πρόεδρος έθεσε υπόψη των μελών της Επιτροπής το ΑΠ 1538/2016 έγγραφο της Δνσης Υπηρεσίας Δόμησης που έχει ως εξής:

Σας διαβιβάζουμε το φάκελο του καταστήματος «**εστιατόριο**»επί της οδού: Τ.Σπρίνγκςαρ.21-23, όπου σύμφωνα με το υπ. αρ. 1020/7297/3-β (05-08-2015) έγγραφο του Α.Τ.Ρ., ***διαπιστώθηκε να λειτουργεί (α) έχοντας αναπτύξει εξωτερικά του καταστήματος (πεζοδρόμιο) σταθερή ξύλινη εξέδρα διαστάσεων 6χ3 άνευ αδείας από την αρμόδια αρχή και (β) έχοντας αναπτύξει σε αυτή έξι (06) τραπέζια και είκοσι τέσσερα (24) καθίσματα καθ’ υπέρβαση αδείας κατάληψης κοινοχρήστου χώρου και συνολικά σε εξωτερικούς χώρους έντεκα τραπέζια και πενήντα δύο (52) καθίσματα.***

**Η ανωτέρω παράβαση αποτελεί τροποποίηση των όρων της Α.Ι.Λ.**

Η Δ/νση Υπηρεσίας Δόμησης με το υπ. αρ. 932/2016 κάλεσε τον ενδιαφερόμενο για αντιρρήσεις.(φ.708)

Σας παρακαλούμε για εισαγωγή της υπόθεσης και για λήψη απόφασης που αφορά στη σχετική άδεια του καταστήματος, στην ημερήσια διάταξη επόμενης συνεδρίασης, βάσει του άρθρου 73, παρ. 1, περ. α΄, υποπερ. 2 και άρθρο 75 παρ. 3 του Ν. 3852/2010.

Οι ανωτέρω πέρασαν από Συμβούλιο Αρχιτεκτονικής και απομένουν λεπτομέρειες μέχρι να τακτοποιηθεί το θέμα πλήρως

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής.**

**ΑΠΟΦΑΣΙΖΕΙ ομόφωνα**

Α) Αναβάλλει τη λήψη απόφασης για ανάκληση η μη της άδειας ίδρυσης και λειτουργίας καταστήματος της ΤΟΥΡΛΟΥΓΚΟΥ Μ. & Σια μέχρι πλήρους τακτοποίησης του θέματος.

Β) Αποστέλλει την παρούσα στην Δνση Τεχνικών Έργων και Υποδομών για να ενημερώσει την Ε.Π.Ζ για την πορεία και εξέλιξη του θέματος.

**Αρ. αποφ. 166 /30-11-2018 ΑΔΑ:** **Ω10ΠΩ1Ρ-Σ7Β**

**Περίληψη**

**Αναβολή λήψης απόφασης για ανάκληση η μη της άδειας ίδρυσης και λειτουργίας καταστήματος του ΧΑΡΟΒΑ ΑΛΕΞΑΝΔΡΟΥ επί της οδού Δημ. Θεοδωράκη 30 & Καρπάθου (Έγγραφα Δνσης Υπηρ. Δόμησης αριθ. α) 7072/2016, β) 5768/21-11-2018).**

Ο Πρόεδρος έθεσε υπόψη των μελών της Επιτροπής α) το ΑΠ 7072/2016 και β) το ΑΠ 5768/21-11-2018 έγγραφα της Δνσης Υπηρεσίας Δόμησης κ που έχουν ως εξής:

**Α) Έγγραφο ΑΠ 7072/2016**

ΘΕΜΑ: τροποποιηση αδείας ιδρυσεωσ & λειτουργίας καταστήματος

Σας διαβιβάζουμε το φάκελο του καταστήματος «**καφετέρια-μπαρ**»με την επωνυμία VIA MARE επί της οδού: Δ. Θεοδωράκη αρ. 30 & Καρπάθου, όπου σύμφωνα με το υπ. αρ. 1020/6792/32β (2016) έγγραφο του Αστυνομικού Τμήματος Ρόδου, ***διαπιστώθηκε να λειτουργεί έχοντας α) αναπτύξει εξωτερικά του καταστήματος σε κοινόχρηστο χώρο, εβδομήντα (70) καθίσματα καθ’ υπέρβαση της αδείας κατάληψης κοινοχρήστου χώρου και β) έχοντας εγκαταστήσει επί οδού Καρπάθου ξύλινη εξέδρα (τριών επιπέδων) διαστάσεων 2,5χ 08μ. περίπου περιτοιχισμένη με υαλοπίνακες άνευ αδείας αρμόδιας Αρχής και καθ’ υπέρβαση σχεδιαγράμματος που συνοδεύει την κατεχόμενη Α.Ι.Λ.***

Η Δ/νση Υπηρεσίας Δόμησης με το υπ. αρ. 2643/2016 κάλεσε τον ενδιαφερόμενο για αντιρρήσεις.(φ.605)

Σας παρακαλούμε για εισαγωγή της υπόθεσης και για λήψη απόφασης που αφορά στη σχετική άδεια του καταστήματος, στην ημερήσια διάταξη επόμενης συνεδρίασης, βάσει του άρθρου 73, παρ. 1, περ. α΄, υποπερ. 2 και άρθρο 75 παρ. 3 του Ν. 3852/2010.

**Β) Έγγραφο ΑΠ 5768/2018**

ΘΕΜΑ: ΤΡΟΠΟΙΗΣΗ ΑΔΕΙΑΣ ΙΔΡΥΣΗΣ & ΛΕΙΤΟΥΡΓΙΑΣ ΚΑΤΑΣΤΗΜΑΤΟΣ

Σας διαβιβάζουμε τον φάκελο του καταστήματος ιδιοκτησίας κου ΧΑΡΟΒΑ Αλέξανδρου επί της οδού Δ. Θεοδωράκη αρ. 30 όπου σύμφωνα με το υπ. αρ. **1020/6792/35-γ** έγγραφο του Αστυνομικού Τμήματος Ρόδου, διαπιστώθηκε α) να λειτουργεί τη μουσική του καταστήματος και μετρηθείσα η ηχοστάθμη με ηλεκτρονική συσκευή θορύβου, δύο φορές βρέθηκε την 23:33 ώρα στα 88db και την 23:35 ώρα 86db, αντί του μέγιστου επιτρεπόμενου των 80db, β)να έχει αναπτύξει σε εξωτερικό κοινόχρηστο χώρο (οδόστρωμα) εξήντα οκτώ (68) καθίσματα καθ’ υπέρβαση της 604/2012 Α.Ι.Λ. και της υπ. αρ. 2/22362 αδείας κατάληψης κοινοχρήστου χώρου που προβλέπει πενήντα ένα (51).

 Η ανωτέρω παράβαση αποτελεί τροποποίηση της Α.Ι.Λ.

Η Δ/νση Υπηρεσίας Δόμησης με το υπ. αρ 5407/2018 έγγραφο κάλεσε τον ενδιαφερόμενο για τυχόν αντιρρήσεις του.

Σας παρακαλούμε για εισαγωγή της υπόθεσης και για λήψη απόφασης που αφορά στη σχετική άδεια του καταστήματος, στην ημερήσια διάταξη επόμενης συνεδρίασης, βάσει του άρθρου 73, παρ. 1, περ. α’ , υποπερ. 2 και άρθρ. 75 παρ. 3 του ν.3852/2010.

Επίσης η Νομική Υπηρεσία στην οποία κοινοποιείται το παρόν έγγραφο να διατυπώσει την εισήγηση της.

Οι ανωτέρω πέρασαν από Συμβούλιο Αρχιτεκτονικής και απομένουν λεπτομέρειες μέχρι να τακτοποιηθεί το θέμα πλήρως

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής.**

**ΑΠΟΦΑΣΙΖΕΙ ομόφωνα**

Α) Αναβάλλει τη λήψη απόφασης για ανάκληση η μη της άδειας ίδρυσης και λειτουργίας καταστήματος του ΧΑΡΟΒΑ ΑΛΕΞΑΝΔΡΟΥ επί της οδού Δημ. Θεοδωράκη 30 & Καρπάθου μέχρις επιλύσεως του θέματος που αφορά στη μελέτη για την κατασκευή βάθρων στους πεζόδρομους της οδού Καρπάθου, και Δημ. Θεοδωράκη.

Β) Αποστέλλει την παρούσα στην Δνση Τεχνικών Έργων και Υποδομών για να ενημερώσει την Ε.Π.Ζ για την πορεία και εξέλιξη του θέματος.

**Αρ. αποφ. 167 /30-11-2018 ΑΔΑ:** **ΩΥ6ΜΩ1Ρ-Ι6Β**

**Περίληψη**

**Μη ανάκληση της άδειας ίδρυσης και λειτουργίας καταστήματος της “CALCI ANDREA- DECKA SPIRΟ OE” επί της οδού Ορφανίδου 28 (Έγγραφο ΑΠ 5769/21-11-2018 Δνσης Υπηρ. Δόμησης).**

Ο Πρόεδρος κ. Μιχαήλ Παλαιολόγου έθεσε υπόψη της Επιτροπής το ΑΠ **5769/21-11-2018** έγγραφο της Δνσης Υπηρεσίας Δόμησης ποτ αφορά στο θέμα, που έχει ως ακολούθως:

ΘΕΜΑ: ΤΡΟΠΟΙΗΣΗ ΑΔΕΙΑΣ ΙΔΡΥΣΗΣ & ΛΕΙΤΟΥΡΓΙΑΣ ΚΑΤΑΣΤΗΜΑΤΟΣ

Σας διαβιβάζουμε τον φάκελο του καταστήματος ιδιοκτησίας KALCI ANDREA-DECKA SPIRO OE επί της οδού Ορφανίδου όπου σύμφωνα με το υπ. αρ. **1057/9/99-α** έγγραφο του Αστυνομικού Τμήματος Ρόδου, λειτουργεί τη μουσική του καταστήματος με τη χρήση ζωντανής μουσικής και μετρηθείσα η ηχοστάθμη με ηλεκτρονική συσκευή θορύβου, δύο φορές βρέθηκε την 00:52 ώρα στα 87db και την 00:54 ώρα 85db, αντί του μέγιστου επιτρεπόμενου των 80db. Η ανωτέρω παράβαση αποτελεί τροποποίηση της Α.Ι.Λ.

Η Δ/νση Υπηρεσίας Δόμησης με το υπ. αρ. 5404/2018 έγγραφο κάλεσε τον ενδιαφερόμενο για τυχόν αντιρρήσεις του.

Σας παρακαλούμε για εισαγωγή της υπόθεσης και για λήψη απόφασης που αφορά στη σχετική άδεια του καταστήματος, στην ημερήσια διάταξη επόμενης συνεδρίασης, βάσει του άρθρου 73, παρ. 1, περ. α’ , υποπερ. 2 και άρθρ. 75 παρ. 3 του ν.3852/2010.

Επίσης η Νομική Υπηρεσία στην οποία κοινοποιείται το παρόν έγγραφο να διατυπώσει την εισήγηση της.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής.**

**ΑΠΟΦΑΣΙΖΕΙ ομόφωνα**

Την μη ανάκληση της άδειας ίδρυσης και λειτουργίας του καταστήματος της KALCI ANDREA-DECKA SPIRO OE επί της οδού Ορφανίδου 28 διότι οι ενδείξεις των μετρήσεων της ηχοστάθμης των 85 και 87 db αντί του επιτρεπομένου 80 db εμπίπτουν στα όρια του στατιστικού λάθους.

**Αρ. αποφ. 168 /30-11-2018 ΑΔΑ:** **Ω3ΚΦΩ1Ρ-ΕΑΦ**

**Περίληψη**

**Μη ανάκληση της άδειας ίδρυσης και λειτουργίας καταστήματος του ΒΟΥΤΣΗ ΣΤΑΥΡΟΥ επί της οδού Ορφανίδου 42 (Έγγραφο ΑΠ 5770 /21-11-2018 Δνσης Υπηρ. Δόμησης).**

Ο Πρόεδρος κ. Μιχαήλ Παλαιολόγου έθεσε υπόψη της Επιτροπής το ΑΠ **5770 /21-11-2018**  έγγραφο της Δνσης Υπηρεσίας Δόμησης ποτ αφορά στο θέμα, που έχει ως ακολούθως:

ΘΕΜΑ: ΤΡΟΠΟΙΗΣΗ ΑΔΕΙΑΣ ΙΔΡΥΣΗΣ & ΛΕΙΤΟΥΡΓΙΑΣ ΚΑΤΑΣΤΗΜΑΤΟΣ

Σας διαβιβάζουμε τον φάκελο του καταστήματος «καφετέρια μπαρ» επί της οδού: **Ορφανίδου** με αρ. **42**, ιδιοκτησίας κου **ΒΟΥΤΣΗ Σταύρου,** οπού σύμφωνα με το υπ. αρ. **1057/9/57-α** έγγραφο του **Α.Τ.Ρ.** διαπιστώθηκε να λειτουργεί του μουσική του καταστήματος και μετρηθείσα η ηχοστάθμη βρέθηκε μέγιστη επαναλαμβανόμενη την 01:22 ώρα 84 db (α μέτρηση) και την 01:22 ώρα 83db (β μέτρηση) αντί του μέγιστου επιτρεπόμενου ορίου των 80db.

Τα ανωτέρω αποτελούν τροποποίηση των όρων αδείας ίδρυσης και λειτουργίας του καταστήματος.

Η Δ/νση Υπηρεσίας Δόμησης με το υπ. αρ. 5406/2018 έγγραφο κάλεσε τον ενδιαφερόμενο για τυχόν αντιρρήσεις του.

Σας παρακαλούμε για εισαγωγή της υπόθεσης και για λήψη απόφασης που αφορά στη σχετική άδεια του καταστήματος, στην ημερήσια διάταξη επόμενης συνεδρίασης, βάσει του άρθρου 73, παρ. 1, περ. α’ , υποπερ. 2 και άρθρ. 75 παρ. 3 του ν.3852/2010.

Επίσης η Νομική Υπηρεσία στην οποία κοινοποιείται το παρόν έγγραφο να διατυπώσει την εισήγηση της.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής.**

**ΑΠΟΦΑΣΙΖΕΙ ομόφωνα**

Την μη ανάκληση της άδειας ίδρυσης και λειτουργίας του καταστήματος του ΒΟΥΤΣΗ ΣΤΑΥΡΟΥ επί της οδού Ορφανίδου 42 διότι οι ενδείξεις των μετρήσεων της ηχοστάθμης των 83 και 84 db αντί του επιτρεπομένου 80 db εμπίπτουν στα όρια του στατιστικού λάθους.

**Αρ. αποφ. 169 /30-11-2018 ΑΔΑ:** **6Π2ΘΩ1Ρ-ΜΛΦ**

**Περίληψη**

**Μη ανάκληση της άδειας ίδρυσης και λειτουργίας καταστήματος του κ. ΣΚΟΥΠΡΑ ΑΘΑΝΑΣΙΟΥ επί της οδού Δημ. Θεοδωράκη 34 (Έγγραφο ΑΠ 5773/21-11-2018 Δνσης Υπηρ. Δόμησης).**

Ο Πρόεδρος κ. Μιχαήλ Παλαιολόγου έθεσε υπόψη της Επιτροπής το ΑΠ **5773/21-11-2018** έγγραφο της Δνσης Υπηρεσίας Δόμησης ποτ αφορά στο θέμα, που έχει ως ακολούθως:

ΘΕΜΑ: ΤΡΟΠΟΙΗΣΗ ΑΔΕΙΑΣ ΙΔΡΥΣΗΣ & ΛΕΙΤΟΥΡΓΙΑΣ ΚΑΤΑΣΤΗΜΑΤΟΣ

Σας διαβιβάζουμε τον φάκελο του καταστήματος ιδιοκτησίας κου ΣΚΟΥΠΡΑΣ ΑΘΑΝΑΣΙΟΣ επί της οδού Δ. Θεοδωράκη αρ. 34, όπου σύμφωνα με το υπ. αρ. **1020/5858/4-γ** έγγραφο του Αστυνομικού Τμήματος Ρόδου, διαπιστώθηκε να λειτουργεί έχοντας αναπτύξει σε εξωτερικό κοινόχρηστο χώρο (πεζοδρόμιο) τριάντα δύο (32) καθίσματα άνευ αδείας κατάληψης κοινοχρήστου χώρου. Η ανωτέρω παράβαση αποτελεί τροποποίηση της Α.Ι.Λ.

Η Δ/νση Υπηρεσίας Δόμησης με το υπ. αρ. 5402/2018 έγγραφο κάλεσε τον ενδιαφερόμενο για τυχόν αντιρρήσεις του.

Σας παρακαλούμε για εισαγωγή της υπόθεσης και για λήψη απόφασης που αφορά στη σχετική άδεια του καταστήματος, στην ημερήσια διάταξη επόμενης συνεδρίασης, βάσει του άρθρου 73, παρ. 1, περ. α’ , υποπερ. 2 και άρθρ. 75 παρ. 3 του ν.3852/2010.

Επίσης η Νομική Υπηρεσία στην οποία κοινοποιείται το παρόν έγγραφο να διατυπώσει την εισήγηση της.

**Ο διοικούμενος προσκόμισε την ΑΠ 2/38088/20-6-2018 Άδεια κατάληψης Κοινόχρηστου χώρου.**

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής.**

**ΑΠΟΦΑΣΙΖΕΙ ομόφωνα**

Την μη ανάκληση της άδειας ίδρυσης και λειτουργίας καταστήματος του κ. ΣΚΟΥΠΡΑ ΑΘΑΝΑΣΙΟΥ επί της οδού Δημ. Θεοδωράκη 34 λόγω προσκομίσεως της υπ’ αριθ. 2/38088/20-6-2018 Άδειας κατάληψης Κοινόχρηστου χώρου.

**Αρ. αποφ. 170 /30-11-2018 ΑΔΑ:** **ΩΩΞ5Ω1Ρ-Ν98**

**Περίληψη**

**Μη ανάκληση της άδειας ίδρυσης και λειτουργίας καταστήματος του κ. ΚΛΟΥΒΑ ΙΩΑΝΝΗ επί της οδού 25ης Μαρτίου 2 (Έγγραφο ΑΠ 5778/21-11-2018 Δνσης Υπηρ. Δόμησης).**

Ο Πρόεδρος κ. Μιχαήλ Παλαιολόγου έθεσε υπόψη της Επιτροπής το ΑΠ **5778/21-11-2018** έγγραφο της Δνσης Υπηρεσίας Δόμησης ποτ αφορά στο θέμα, που έχει ως ακολούθως:

ΘΕΜΑ: ΤΡΟΠΟΙΗΣΗ ΑΔΕΙΑΣ ΙΔΡΥΣΗΣ & ΛΕΙΤΟΥΡΓΙΑΣ ΚΑΤΑΣΤΗΜΑΤΟΣ

Σας διαβιβάζουμε τον φάκελο του καταστήματος ιδιοκτησίας κου ΚΛΟΥΒΑ Ιωάννη επί της οδού 25ης Μαρτίου όπου σύμφωνα με το υπ. αρ. **1020/1987/84-β** έγγραφο του Αστυνομικού Τμήματος Ρόδου, λειτουργεί τη μουσική του καταστήματος με τη χρήση ζωντανής μουσικής και μετρηθείσα η ηχοστάθμη με ηλεκτρονική συσκευή θορύβου, δύο φορές βρέθηκε την 00:28 ώρα στα 89 db και την 00:30 ώρα 88db, αντί του μέγιστου επιτρεπόμενου των 80db.

Η ανωτέρω παράβαση αποτελεί τροποποίηση της Α.Ι.Λ.

Η Δ/νση Υπηρεσίας Δόμησης με το υπ. αρ. 4951/2018 έγγραφο κάλεσε τον ενδιαφερόμενο για τυχόν αντιρρήσεις του.

Σας παρακαλούμε για εισαγωγή της υπόθεσης και για λήψη απόφασης που αφορά στη σχετική άδεια του καταστήματος, στην ημερήσια διάταξη επόμενης συνεδρίασης, βάσει του άρθρου 73, παρ. 1, περ. α’ , υποπερ. 2 και άρθρ. 75 παρ. 3 του ν.3852/2010.

Επίσης η Νομική Υπηρεσία στην οποία κοινοποιείται το παρόν έγγραφο να διατυπώσει την εισήγηση της.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής.**

**ΑΠΟΦΑΣΙΖΕΙ κατά πλειοψηφία**

Την μη ανάκληση της άδειας ίδρυσης και λειτουργίας του καταστήματος του κ. ΚΛΟΥΒΑ ΙΩΑΝΝΗ επί της οδού 25ης Μαρτίου 2Ορφανίδου 28 διότι οι ενδείξεις των μετρήσεων της ηχοστάθμης των 88 και 89 db αντί του επιτρεπομένου 80 db εμπίπτουν στα όρια του στατιστικού λάθους.

**Αρ. αποφ. 171 /30-11-2018 ΑΔΑ:** **ΩΝΟΞΩ1Ρ-60Σ**

**Περίληψη**

**Αναβολή λήψης απόφασης για ανάκληση η μη της άδειας ίδρυσης και λειτουργίας καταστήματος του PANESCU ANDRIAN επί της οδού Ορφανίδου 52 (Έγγραφο ΑΠ 5780/21-11-2018 Δνσης Υπηρ. Δόμησης).**

Ο Πρόεδρος κ. Μιχαήλ Παλαιολόγου έθεσε υπόψη της Επιτροπής το ΑΠ **5780/21-11-2018** έγγραφο της Δνσης Υπηρεσίας Δόμησης ποτ αφορά στο θέμα, που έχει ως ακολούθως:

ΘΕΜΑ: ΤΡΟΠΟΙΗΣΗ ΑΔΕΙΑΣ ΙΔΡΥΣΗΣ & ΛΕΙΤΟΥΡΓΙΑΣ ΚΑΤΑΣΤΗΜΑΤΟΣ

Σας διαβιβάζουμε τον φάκελο του καταστήματος ιδιοκτησίας κου PANESCU ANDRIAN επί της οδού Ορφανίδου αρ. 52 όπου σύμφωνα με το υπ. αρ. **1020/7628/1-γ** έγγραφο του Αστυνομικού Τμήματος Ρόδου, λειτουργεί τη μουσική του καταστήματος με τη χρήση ζωντανής μουσικής και μετρηθείσα η ηχοστάθμη με ηλεκτρονική συσκευή θορύβου, δύο φορές βρέθηκε την 01:28 ώρα στα 108 db και την 01:30 ώρα 106db, αντί του μέγιστου επιτρεπόμενου των 80db. Η ανωτέρω παράβαση αποτελεί τροποποίηση της Α.Ι.Λ.

Η Δ/νση Υπηρεσίας Δόμησης με το υπ. αρ. 5405/2018 έγγραφο κάλεσε τον ενδιαφερόμενο για τυχόν αντιρρήσεις του.

Σας παρακαλούμε για εισαγωγή της υπόθεσης και για λήψη απόφασης που αφορά στη σχετική άδεια του καταστήματος, στην ημερήσια διάταξη επόμενης συνεδρίασης, βάσει του άρθρου 73, παρ. 1, περ. α’ , υποπερ. 2 και άρθρ. 75 παρ. 3 του ν.3852/2010.

Επίσης η Νομική Υπηρεσία στην οποία κοινοποιείται το παρόν έγγραφο να διατυπώσει την εισήγηση της.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής.**

**ΑΠΟΦΑΣΙΖΕΙ ομόφωνα**

Αναβάλλει τη λήψη απόφασης για ανάκληση η μη της άδειας ίδρυσης και λειτουργίας καταστήματος του PANESCU ANDRIAN επί της οδού Ορφανίδου 52, για την επόμενη συνεδρίαση.

**Αρ. αποφ. 172 /30-11-2018 ΑΔΑ:** **7ΔΥΠΩ1Ρ-0Ω3**

**Περίληψη**

**Μη ανάκληση της άδειας ίδρυσης λειτουργίας κατ/τος υγειονομικού ενδιαφέροντος του ΚΑΛΦΑ ΙΩΑΝΝΗ του ΧΡΗΣΤΟΥ, στην Δ.Ε. Ιαλυσού» (Έγγραφο ΑΠ 11/63456/-2018 Δ.Κ. Ιαλυσού)**

Ο Πρόεδρος κ. Μιχαήλ Παλαιολόγου έθεσε υπόψη της Επιτροπής το ΑΠ **11/63456/-2018** έγγραφο της Δημοτικής Κοινότητας Ιαλυσού, που έχει ως ακολούθως:

**ΘΕΜΑ:** «**Λήψη απόφασης σχετικά με την ανάκληση ή μη της άδειας ίδρυσης και λειτουργίας καταστήματος του ΚΑΛΦΑ ΙΩΑΝΝΗ του ΧΡΗΣΤΟΥ, στην Δ.Ε. Ιαλυσού**»

Σχετ.: Το με αρ. πρωτ. 1057/9/818-α/28-08-18 Έκθεση Προφορικής Μήνυσης του Αστυν. Τμήματος Ιαλυσού.

Αναφερόμενοι στο ανωτέρω σχετικό έγγραφο και προκείμενου να λάβετε γνώση σχετικά με την υπόθεση, σας γνωρίζουμε τα εξής:

Σύμφωνα με το ανωτέρω σχετικό έγγραφο του Α.Τ. Ιαλυσού, σε γενόμενο έλεγχο τους την 23η Ιουνίου 2018 και ώρα 23:00 στην Ιαλυσό επί της οδού Λεωφ. Ηρακλειδών άνευ αριθμού, διαπιστώθηκε ότι ο ανωτέρω κατελήφθη να λειτουργεί κατάστημα υγειονομικού ενδιαφέροντος ως ιδιοκτήτης με την ονομασία «IDEAL» στο οποίο:

(α) Δεν είχε αναρτημένη την άδεια λειτουργίας της επιχείρησης και τον πίνακα εργασίας προσωπικού και (β) Να έχει αναπτύξει καθ' υπέρβαση στον εξωτερικό χώρο της επιχείρησης του, πέντε (05) καθίσματα περισσότερα από όσα αναγράφεται στην άδεια λειτουργίας του καταστήματος.

Η υπηρεσία με το αρ. πρωτ. 11/60.817/Ο8-1Ο-2Ο18 έγγραφο κάλεσε τον αναφερόμενο ιδιοκτήτη σε ακρόαση και έγγραφη κατάθεση απόψεων-αντιρρήσεων με ημερομηνία αποδεικτικού επίδοσης-θυροκόλλησης την 9η Οκτωβρίου 2018.

Ο εν λόγω επιχειρηματίας δεν κατέθεσε απόψεις-αντιρρήσεις επί του θέματος.

Κατόπιν τούτων, σας διαβιβάζουμε συνημμένα όλα τα παραπάνω σχετικά έγγραφα της υπόθεσης, για την λήψη απόφασης λόγω αρμοδιότητάς σας.

Είμαστε στην διάθεσή σας για την οποιαδήποτε πληροφορία και διευκρίνιση.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής.**

**ΑΠΟΦΑΣΙΖΕΙ ομόφωνα**

Την μη ανάκληση της άδειας ίδρυσης λειτουργίας κατ/τος υγειονομικού ενδιαφέροντος του ΚΑΛΦΑ ΙΩΑΝΝΗ του ΧΡΗΣΤΟΥ, στην Δ.Ε. Ιαλυσού»

**Αρ. αποφ. 173 /30-11-2018 ΑΔΑ:** **6ΕΔΘΩ1Ρ-Λ29**

**Περίληψη**

**Αναβολή λήψης απόφασης για ανάκληση η μη της άδειας ίδρυσης λειτουργίας κατ/τος υγειονομικού ενδιαφέροντος του ΚΟΥΛΟΥΜΠΡΗ ΓΡΗΓΟΡΗ του ΙΑΚΩΒΟΥ, στην Δ.Ε. Ιαλυσού» (Έγγραφο ΑΠ 11/63455/-2018 Δ.Κ. Ιαλυσού)**

Ο Πρόεδρος κ. Μιχαήλ Παλαιολόγου έθεσε υπόψη της Επιτροπής το ΑΠ **11/63455/-2018** έγγραφο της Δημοτικής Κοινότητας Ιαλυσού, που έχει ως ακολούθως:

**ΘΕΜΑ:** «**Λήψη απόφασης σχετικά με την ανάκληση ή μη της άδειας ίδρυσης και λειτουργίας καταστήματος του ΚΟΥΛΟΥΜΠΡΗ ΓΡΗΓΟΡΗ του ΙΑΚΩΒΟΥ, στην Δ.Ε. Ιαλυσού**»

Σχετ.: Το με αρ. πρωτ. 1057/9/792-α/28-08-18 Υποβολή δικογραφίας του Αστυν. Τμήματος Ιαλυσού.

Αναφερόμενοι στο ανωτέρω σχετικό έγγραφο και προκείμενου να λάβετε γνώση σχετικά με την υπόθεση, σας γνωρίζουμε τα εξής:

Σύμφωνα με το ανωτέρω σχετικό έγγραφο του Α.Τ. Ιαλυσού, σε γενόμενο έλεγχο τους την 15η Ιουλίου 2018 και ώρα 00:25 στην Ιαλυσό επί της οδού Φερενίκης άνευ αριθμού, διαπιστώθηκε ότι ο ανωτέρω κατελήφθη να λειτουργεί κατάστημα υγειονομικού ενδιαφέροντος ως ιδιοκτήτης με την ονομασία «ΑΣΠΡΗ ΑΥΛΗ» στο οποίο:

 Να έχει αναπτύξει καθ' υπέρβαση στον εξωτερικό χώρο της επιχείρησης του, ενενήντα οχτώ (98) καθίσματα αντί εξήντα πέντε (65) που αναγράφεται στην άδεια λειτουργίας του καταστήματος.

Η υπηρεσία με το αρ. πρωτ. 11/60.818/Ο8-1Ο-2Ο18 έγγραφο κάλεσε τον αναφερόμενο ιδιοκτήτη σε ακρόαση και έγγραφη κατάθεση απόψεων-αντιρρήσεων με ημερομηνία αποδεικτικού επίδοσης-θυροκόλλησης την 9η Οκτωβρίου 2018.

Ο εν λόγω επιχειρηματίας δεν κατέθεσε απόψεις-αντιρρήσεις επί του θέματος.

Κατόπιν τούτων, σας διαβιβάζουμε συνημμένα όλα τα παραπάνω σχετικά έγγραφα της υπόθεσης, για την λήψη απόφασης λόγω αρμοδιότητάς σας.

Είμαστε στην διάθεσή σας για την οποιαδήποτε πληροφορία και διευκρίνιση.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής.**

**ΑΠΟΦΑΣΙΖΕΙ ομόφωνα**

Αναβάλλει τη λήψης απόφασης για ανάκληση η μη της άδειας ίδρυσης λειτουργίας κατ/τος υγειονομικού ενδιαφέροντος του ΚΟΥΛΟΥΜΠΡΗ ΓΡΗΓΟΡΗ του ΙΑΚΩΒΟΥ, στην Δ.Ε. Ιαλυσού» για την επόμενη συνεδρίαση.

**Αρ. αποφ. 174 /30-11-2018 ΑΔΑ:** **ΩΥ02Ω1Ρ-0Ι7**

**Περίληψη**

**Μη ανάκληση της άδειας ίδρυσης και λειτουργίας και άδειας μουσικής του καταστήματος υγειονομικού ενδιαφέροντος της «ΜΑΥΡΙΚΟΥ ΦΑΙΔΡΑ & ΣΙΑ ΕΕ» στα Βλυχά της Δ.Κ. Λίνδου. (Έγγραφο ΑΠ 3/ 38796/2018 Δ.Κ. Λίνδου)**

Ο Πρόεδρος κ. Μιχαήλ Παλαιολόγου έθεσε υπόψη της Επιτροπής:

**Α)** Το υπ’ αριθ. 3/38796/2018 της Δημ. Κοινότητας Λίνδου που αφορά στο θέμα και έχει ως ακολούθως:

**ΘΕΜΑ: Περί διακοπής ή μη λειτουργίας επιχείρησης ΚΥΕ**

**ΣΧΕΤ: Τα υπ’ αριθ. α) 9009/20/1-α/23-05-18, β)909/20/2-α/26-5-2018, γ) 9009/20/3-α/29-05-18, δ) 9009/20/86-α/30-05-2018, ε) 9009/20/86-β/31-05-2018 και στ) 9009/20/86-γ/13-06-2018 έγγραφα του Α.Σ. Λινδίων.**

 Αναφερόμενοι στα ανωτέρω σχετικά έγγραφα σας διαβιβάζουμε το φάκελο του καταστήματος «Επιχείρηση μαζικής εστίασης πλήρους γεύματος (Εστιατόριο) και αναψυχής (Μπαρ)» με την επωνυμία «ΚΤΗΜΑ ΛΙΝΔΟΣ» ιδιοκτησίας της «ΜΑΥΡΙΚΟΥ ΦΑΙΔΡΑ & ΣΙΑ Ε.Ε.» , που βρίσκεται στην περιοχή «Βλυχά» Δ.Κ. Λίνδου, γνωρίζοντας σας τα εξής:

* Με την απόφαση Δημάρχου αρ. 3032/26-07-17 αποφασίσθηκε η οριστική διακοπή χρήσης μουσικής ή μουσικών οργάνων στο εν λόγω κατάστημα, το οποίο λειτουργούσε βάσει της υπ΄αριθ. 419/08-02-17 άδειας ίδρυσης και λειτουργίας σύμφωνα με την οποία η δυναμικότητα του κατ/τος αφορούσε στον εξωτερικό χώρο (αυλή) του καταστήματος.
* Με την υπ΄αριθ. 1014898 (v1) /25-07-17 γνωστοποίηση της ιδιοκτήτριας, γνωστοποιείται η μεταβολή τόσο στη λειτουργία του αναφερόμενου καταστήματος όσο και στη χρήση μουσικής σ΄αυτό και συγκεκριμένα γνωστοποιείται η προσθήκη εσωτερικού χώρου αίθουσας πελατών για την ανάπτυξη τραπεζοκαθισμάτων και η χρήση μουσικής εφεξής εκτός από τον εξωτερικό και στον εσωτερικό χώρο του κατ/τος.
* Κατά της παραπάνω απόφασης η ιδιοκτήτρια υπέβαλε προσφυγή και αίτηση αναστολής εκτέλεσης και διετάχθη προσωρινά η αναστολή εκτέλεσης αυτής από το Διοικητικό Πρωτοδικείο Ρόδου.
* Με την υπ΄αριθ. 117/30-11-2017 απόφαση του Διοικητικού Πρωτοδικείου Ρόδου απορρίφθηκε η ανωτέρω αίτηση αναστολής εκτέλεσης της ενδιαφερόμενης και κατέστη η αναφερόμενη απόφαση εκτελεστή.
* Με τα υπ΄αριθ. 9009/20/1-α΄/23-05-18, 9009/20/2-α΄/26-05-18, 9009/20/3-α΄/29-05-18, 9009/20/86/-α΄/30-05-18 και 9009/20/86-β΄/31-05-18 έγγραφα του Αστυνομικού Σταθμού Λινδίων μας γνωστοποιείται η λειτουργία μουσικής στο αναφερόμενο κατάστημα κατά παράβαση της υπ΄αριθ. 3032/26-07-17 απόφασης Δημάρχου.
* Με το υπ΄αριθ. 3/31354/30-05-18 έγγραφό μας καλείται η ενδιαφερόμενη σε ακρόαση- έγγραφη κατάθεση απόψεων αντιρρήσεων (ημερομηνία επίδοσης στις 31-05-18).
* Η εν λόγω εταιρεία κατέθεσε εμπρόθεσμα τις αντιρρήσεις της με την υπ΄αριθ. πρωτ. 3/34766/05-06-18 αίτηση-προσφυγή της.
* Με το υπ΄αριθ. 35194/06-06-18 έγγραφό μας ζητούνται διευκρινίσεις από τον Α.Σ. Λινδίων σχετικά με το χώρο λειτουργίας της μουσικής, για τη διαπίστωση παραβίασης ή μη της απόφασης δημάρχου.
* Με το υπ΄αριθ. 9009/20/86-γ΄/13-06-18 έγγραφό του ο Α.Σ. Λινδίων μας γνωστοποιεί ότι από τις πέντε (5) συνολικά βεβαιώσεις παράβασης, οι τρεις (3) αφορούσαν στη χρήση μουσικής στον εξωτερικό χώρο του καταστήματος και οι δυο (2) στον εσωτερικό.

 Κατόπιν τούτων κι επειδή από τα ανωτέρω προκύπτει η κατ΄ εξακολούθηση παραβίαση της υπ΄αριθ. 3032/2017 απόφασης Δημάρχου από την ενδιαφερόμενη Ε.Ε., σας διαβιβάζουμε συνημμένα όλα τα αναφερόμενα σχετικά έγγραφα της υπόθεσης και παρακαλούμε για τις δικές σας, λόγω αρμοδιότητας, ενέργειες, εξετάζοντας αν συντρέχουν λόγοι για τη διακοπή ή μη λειτουργίας της επιχείρησης.

 Επίσης, η Νομική Υπηρεσία στην οποία κοινοποιείται το παρόν έγγραφο να διατυπώσει την εισήγησή της.

Β) Το ΑΠ 46101/24-07-2018, υπόμνημα το οποίο έχει αποσταλεί ηλεκτρονικά στα μέλη της Επιτροπής με **αίτημα πλήρους ανάγνωσης και καταχώρησης στα πρακτικά)** (με επιφύλαξη κάθε δικαιώματος και αναφοράς) της ανώνυμης εταιρείας με την επωνυμία «ΤΟΥΡΙΣΤΙΚΕΣ ΟΙΚΟΔΟΜΙΚΕΣ ΕΜΠΟΡΙΚΕΣ ΕΠΙΧΕΙΡΗΣΕΙΣ Δ. ΚΑΛΛΙΟΥΔΑΚΗΣ - Μ. ΡΟΔΙΤΗΣ Α.Ε.», που εδρεύει στη θέση «Βληχά» της Δημοτικής Κοινότητας Λίνδου του Δήμου Ρόδου με Α.Φ.Μ. 094214794 της Δ.Ο.Υ. Ρόδου, όπως εκπροσωπείται νόμιμα, το οποίο έχει ως ακολούθως:

**Eνώπιον της Επιτροπής Ποιότητας Ζωής του Δήμου Ρόδου**

 **(με αίτημα πλήρους ανάγνωσης και καταχώρησης στα πρακτικά)**

(με επιφύλαξη κάθε δικαιώματος και αναφοράς)

Της ανώνυμης εταιρείας με την επωνυμία «ΤΟΥΡΙΣΤΙΚΕΣ ΟΙΚΟΔΟΜΙΚΕΣ ΕΜΠΟΡΙΚΕΣ ΕΠΙΧΕΙΡΗΣΕΙΣ Δ. ΚΑΛΛΙΟΥΔΑΚΗΣ - Μ. ΡΟΔΙΤΗΣ Α.Ε.», που εδρεύει στη θέση «Βληχά» της Δημοτικής Κοινότητας Λίνδου του Δήμου Ρόδου με Α.Φ.Μ. 094214794 της Δ.Ο.Υ. Ρόδου, όπως εκπροσωπείται νόμιμα.

-----------------

 1) Από τη Δημοτική Κοινότητα Λίνδου του Δήμου Ρόδου, άτυπα και τυχαία πληροφορηθήκαμε ότι την Τετάρτη 25-07-2018 συνεδριάζει η Ε.Π.Ζ. του Δήμου Ρόδου, με 17ο θέμα ημερήσιας διάταξης την ανάκληση ή μη της άδειας ίδρυσης και λειτουργίας καταστήματος υγειονομικού ενδιαφέροντος της «ΜΑΥΡΙΚΟΥ ΦΑΙΔΡΑΣ ΚΑΙ ΣΙΑ Ε.Ε.» στα Βληχά της Δ.Κ. Λίνδου.

 2) Σύμφωνα με την Α.Π. 3/38796/22-06-2018 εισήγηση του αρμόδιου υπηρεσιακού προϊσταμένου κ. Θ. Δρακιού και του με εντολή Δημάρχου Προέδρου της Δ.Κ. Λίνδου κ. Γ. Ελευθερίου και ύστερα από εξάντληση του δικαιώματος ακρόασης της παρανομήσασας εταιρείας, γνωστοποιείται προς την Ε.Π.Ζ. ότι *(πλέον των κατά σωρεία, κατά πολλές άνω των 3, παραβάσεων των προηγούμενων ετών 2016 και 2017)*, μόνο το έτος 2018 σε πέντε (5) περιπτώσεις από 23-05-2018 μέχρι 31-05-2018 (*υφιστάμενων βεβαίως και άλλων μετ*ά), από τον Αστυνομικό Σταθμό Λινδίων γνωστοποιήθηκε η παράνομη λειτουργία μουσικής στο κατάστημα της παραπάνω εταιρείας («Κτήμα Λίνδος» στα Βληχά Ρόδου»), κατά παράβαση της υπ’αρ. 3032/26-07-2017 απόφασης Δημάρχου, με την οποία αποφασίσθηκε η οριστική διακοπή χρήσης μουσικής ή μουσικών οργάνων στο παραπάνω κατάστημα.

 3) Σύμφωνα με το ίδιο παραπάνω έγγραφο – εισήγηση Α.Π. 3/38796/22-06-2018, βεβαιώνεται επίσης ότι με την υπ’αρ. 117/30-11-2017 απόφαση του (Συμβουλίου) του Διοικητικού Πρωτοδικείου Ρόδου, **απορρίφθηκε αίτηση αναστολής εκτέλεσης** που υπέβαλε η ως άνω παρανομούσα εταιρεία.

 4) Σύμφωνα εξ άλλου και με την υπ’αρ. 37/25-06-2018 απόφαση του (Συμβουλίου) του Διοικητικού Πρωτοδικείου Ρόδου, που δεν αναφέρεται στην παραπάνω εισήγηση και που ασφαλώς οφείλετε να γνωρίζετε και αυτήν δια του νομικού συμβούλου σας, **απορρίφθηκε εκ νέου και δεύτερη προσφυγή που επίσης άσκησε η ως άνω παρανομούσα εταιρεία για την ανάκληση της πρώτης παραπάνω απορριπτικής εναντίον της απόφασης.**

 5) Συνεπώς εξέλειπε παντελώς, για άλλη μια φορά, ή ούτως ή άλλως παράνομη αιτιολογία της υπ’αρ. 179/29-11-2017 απόφασης της Ε.Π.Ζ (*κατά την οποία και πάλι δεν κληθήκαμε να παραστούμε*), σύμφωνα με την οποία απείχατε του καθήκοντος σας διακοπής της λειτουργίας του συγκεκριμένου καταστήματος, μέχρι την έκδοση δικαστικών αποφάσεων από τα Διοικητικά Δικαστήρια (!!!), πράγμα που δεν προβλέπεται από πουθενά και συνιστά παράνομη χαριστική πράξη, όπως αποδεικνύεται από τη μη συμμόρφωση σας με το αρ. πρωτ. 2/2962/12-01-2018 έγγραφό μας, με το οποίο σας γνωστοποιήσαμε και σας κοινοποιήσαμε την πρώτη παραπάνω υπ’αρ. 117/2017 απορριπτική απόφαση του Τριμ. Διοικ. Πρωτ. Ρόδου.

 6) Λαμβάνοντας λοιπόν υπόψη ότι:

 Πλέον των παραπάνω πρόσφατων (5) περιπτώσεων παράνομης χρήσης μουσικής από 23-05-2018 μέχρι 31-05-2018, αλλά και των άνω των 3 για κάθε προηγούμενο έτος 2016 και2017 , προκλητικώς απέχετε μέχρι σήμερα, από κάθε ενέργεια εξετάσεως της υπόθεσης και εκτέλεσης των καθηκόντων σας και ουδεμία ενέργεια κάνατε, ούτε απάντηση επί της ουσίας δώσατε:

 Α) Επί της από 10-04-2017 Έγγραφης Καταγγελίας μας, η οποία σας επιδόθηκε στις 19-05-2017 σύμφωνα με την υπ’αρ. πρωτ. 2826Γ/19-05-2017 έκθεση επίδοσης της δικαστικής επιμελήτριας του Πρωτοδικείου Ρόδου Αλ. Κοκκίνου.

 Β) Επί της αρ. πρωτ. 2/59546/27-07-2017 νεώτερης έγγραφης οχλήσεως μας.

 Γ) Επί της από 17-10-2017 νεώτερης επίσης έγγραφης καταγγελίας – διαμαρτυρίας, σύμφωνα με τις οποίες θα έπρεπε ήδη να έχετε προβεί σε εξέταση και ανάκληση της χορηγηθείσας άδειας/γνωστοποίησης ίδρυσης και λειτουργίας του συγκεκριμένου Κ.Υ.Ε., καθώς εκδόθηκε κατά παράβαση ουσιώδους τύπου της διαδικασίας, ήτοι:

 α) Αντί βεβαίωσης της Τεχνικής Υπηρεσίας του Δ.Ρ. κυκλοφοριακής σύνδεσης, υποκατάσταση αυτής από γνωμοδότηση του ν. συμβούλου κ. Γιαννακού.

 β) Αν και δεν επιτρέπεται καθόλα μουσική, είτε εξωτερικά είτε σε κλειστό χώρο, σύμφωνα με ουσιώδη όρο της άδειας (αρ. πρωτ. 1613/2015 έγγραφο Δ/νσης Πολεοδ. Σχεδιασμού, υπ’αρ. 68/2016 απόφαση προέγκρισης Συμβουλίου Δ.Κ. Λίνδου) και αν και επίσης σύμφωνα με ουσιώδη όρο υπάρχει περιορισμός εξυπηρετούμενων ατόμων (300) ΜΟΝΟ στην αυλή και όχι σε κλειστό χώρο, παρά ταύτα:

 Αρνείσθε επίμονα και αυθαίρετα την ανάκληση της άδειας-γνωστοποίησης ίδρυσης και λειτουργίας Κ.Υ.Ε. κατά προκλητική παράβλεψη μάλιστα του αρ. πρωτ. 7149/19-12-2016 έγγραφου της Δ/νσης Δ.Υ. – Τμήμα Π.Υ. και Υ.Ε. της Περιφέρειας Ν. Αιγαίου (δηλ. της αρμόδιας υγειονομικής αρχής), σύμφωνα με δύο επικαλούμενες σε αυτήν μηνυτήριες επί μουσικής αναφορές του Α.Σ. Λίνδου του Α.Τ. Αρχαγγέλου , πλέον άλλων επίσης βεβαιωμένων ίδιων επί μουσικής παραβάσεων με αντίστοιχες μηνύσεις του έτους 2016, σύνολο έξι (6) του Α.Τ. Λίνδου και περαιτέρω κατά πολλές άνω των 3 όμοιων παραβάσεων και το έτος 2017.

Καθώς επίσης κατά προκλητική παράβλεψη του αρ. πρωτ. 28880/276-06-2017 εγγράφου της ίδιας παραπάνω Υγειονομικής Υπηρεσίας (Τμήμα Περιφ. Υγιεινής και Υγειονομικού Ελέγχου Περιφέρειας Ν. Αιγαίου), σύμφωνα με το οποίο κατόπιν αυτοψίας μάλιστα στις 17-06-2017, **βεβαιώνεται η μετατροπή του καταστήματος σε υπαίθριο κέντρο διασκέδασης.**

Εκκρεμούσας τέλος κατά προκλητική καταστρατήγηση κάθε έννοιας νομιμότητας και χρηστής διοίκησης, του υπ’αρ. 2/71679/07-09-2017 εγγράφου της Επιτροπής Σας, το οποίο ως ένδειξη ενεργειών (!!!!) μας κοινοποιήθηκε, σύμφωνα με την οποία ζητήθηκε από τότε από τον νομικό σύμβουλο κ. Γιαννακό «να γνωματεύσει άμεσα και εγγράφως, αν σύμφωνα με το όλο παραπάνω ιστορικό του θέματος, η Επιτροπή Ποιότητας Ζωής έχει περαιτέρω νόμιμες ενέργειες να πράξει (!!!), χωρίς να μας κοινοποιήσετε βέβαια καμιά γνωμοδότηση ή σχετική ενέργεια σας από τότε.

Καλείσθε όπως:

 α) Σύμφωνα με όλα τα προαναφερόμενα λόγω παράβασης του νόμου, ουσιώδους τύπου της διαδικασίας και ουσιωδών όρων της διοικητικής πράξης (αρθρα 24,32,39 Β.Β. 465/1970 για την έλλειψη βεβαίωσης κυκλοφοριακής σύνδεσης,υπ’αρ. 1613/2015 έγγραφο Δ/νσης Πολεοδ. Σχεδιασμού Δ.Ρ., αποφ. 8/2016 προέγκρισης Συμβουλίου Δ.Κ. Λίνδου, δυναμικότητας 300 εξυπηρετούμενων ατόμων, αποκλειστικά στην αυλή και όχι σε κλειστό χώρο, παράβαση ηχοστάθμης παρ. 1.α και 2 αρ. 6 Υ.Α. Α5/9010/1985 ΦΕΚ Β 593 παράβαση προϋποθέσεων χρήσης/γνωστοποίησης μουσικής αρ. 28,29 του Ν. 4442/2016, για τη χρήση μουσικής και τη μετατροπή σε κέντρο διασκέδασης), **ενήργησετε σύμφωνα με τα κατά νόμο καθήκοντα σας, επιτέλους χωρίς άλλη καθυστέρηση** για την άμεση ανάκληση της προκλητικώς παρανόμως εκδοθείσας και διατηρούμενης άδειας/γνωστοποίησης ίδρυσης και λειτουργίας του ως άνω καταστήματος και σε κάθε περίπτωση ανάκλησης αυτής, λόγω ουσιώδους τροποποίησης Κ.Υ.Ε. από εστιατόριο – μπαρ χωρίς μουσική, σε υπαίθριο κτίριο διασκέδασης (παρ. 1 Α του άρθρου 73 του Ν. 3852/2010).

Λαμβάνοντας επί πλέον υπόψη τις διατάξεις των άρθρων 1 και 2 του Π.Δ. 180/1989 κατά συνδυασμό με τις διατάξεις της παρ. 1.Α του άρθρου 73 του Ν. 3852/2010 και της παρ. 2 του αρ. 11 του Ν. 2307/1991:

- Να προβείτε σε ανάκληση ή οριστική αφαίρεση της παρανόμως εκδοθείσας άδειας/γνωστοποίησης ίδρυσης και λειτουργίας, καθώς επίσης, άλλως, στην κύρωση αφαίρεσης της άδειας και σφράγιση του καταστήματος από 10 έως 60 ημέρες σε περίπτωση τριών (3) παραβάσεων λειτουργίας μουσικής, αλλά και οριστικής αφαίρεσης σε περίπτωση τριών (3) αποφάσεων προσωρινής αφαίρεσης της άδειας, πράγματα που στην συγκεκριμένη περίπτωση ενώ είχαν από τα έτη 2016 και 2017 πληρωθεί, προκλητικά παραλείψατε να εκδώσετε τις δέουσες αποφάσεις.

Επισημαίνοντας τέλος τις ευθύνες σας, όχι μόνο προς αποζημίωση μας, αλλά και επί της εκκρεμούσας ήδη ποινικής διαδικασίας, ι σύμφωνα με τις διατάξεις της παρ. 6 του άρθρου 80 του Ν. 3463/2006 κατά συνδυασμό με την παρ. 1.Α του άρθρου 73 του Ν. 3852/2010, υπό την κύρωση δηλαδή της διαπράξεως πειθαρχικώς και ποινικώς του αδικήματος της παράβασης καθήκοντος, καθώς σύμφωνα με τις παραπάνω διατάξεις, ορίζεται η υποχρέωση των μελών της Ε.Π.Ζ. να προβούν σε ανάκληση ή οριστική αφαίρεση της άδειας/γνωστοποίησης ίδρυσης και λειτουργίας Κ.Υ.Ε, μέσα σε 20 ημέρες από την πλήρωση των προϋποθέσεων για να λάβουν την σχετική απόφαση.

Ρόδος 24-07-2018

Ο πληρεξούσιος δικηγόρος

Στη συνέχεια έλαβε το λόγο ο πληρεξούσιος δικηγόρος της εταιρείας κ. **Θεόδωρος Φραράκης** ο οποίος είπε τα εξής:

*Ζητείται η οριστική διακοπή της λειτουργίας του καταστήματος από την Δημ. Κοινότητα Λίνδου. ¨ολες οι πράξεις της Δημ. Κοινότητας Λίνδου έχουν προσβληθεί με προσφυγές που εκκρεμούν στο Διοικητικ΄λο Πρωτοδικείο. Και ο κύριος λόγος των προσφυγών είναι ότι στερείται εξουσία η Δημ. Κοινότητα Λίνδου να εφαρμόσει αυτό το νόμο και να επιβάλει ποινές. Αυτό συμβαίνει γιατί επικαλείται μια απόφαση του κ. Δημάρχου για την μεταβίβαση της αρμοδιότητος, αλλά σύμφωνα με τους κανόνες που ισχύουν για να μεταβιβάσει αρμοδιότητα το ένα όργανο όπως είναι ο Δήμαρχος, πρέπει να την έχει. Θα έπρεπε να έχει την εξουσία παραχωρήσεως της αδείας λειτουργίας του καταστήματος, για να έχει το δικαίωμα της ανακλήσεως και να μεταβιβάσει εν συνεχεία το δικαίωμα σε άλλον εφ΄όσον το επιτρέπει ο νόμος. Με αυτή την εντύπωση μένει η Δ.Ε. Λινδίων. Όμως οκ. Δήμαρχος δεν έχει αυτή την εξουσία, όπως ξέρετε πολύ καλά από το 2016 έχει παύσει να χορηγείται άδεια λειτουργίας του καταστήματος υγειονομικού ενδιαφέροντος. Επομένως υπάρχει ένα καίριο νομικό θέμα, εάν οι πράξεις του Προέδρου της Δημ. Κοινότητας Λίνδου κ. Ελευθερίου είναι νόμιμες. Αυτό θα κριθεί από το δικαστήριο. Εμείς υποστηρίζουμε ότι είναι παράνομες και απλή μελέτη της νομοθεσίας, προσεκτική όμως, οδηγεί στο ότι έχουμε δίκιο. Ζητάμε την απόρριψη του αιτήματος σφραγίσεως ή οριστικού κλεισίματος του καταστήματος ή εν πάση περιπτώσει κατά την κρίση σας την αναβολή μέχρι εκδόσεως δικαστικής αποφάσεως για την νομιμότητα των πράξεων της Δ.Ε. Λινδίων, αν είχε εξουσία καν να εκδώσει μια σειρά από αποφάσεις. Υποστηρίζουμε ότι δεν την είχε την εξουσία αυτή. Η συνέπεια της αποφάσεως ενδεχομένως του οριστικού κλεισίματος του καταστήματος είναι βαρύτατες. Πρόκειται για οικογενειακή επιχείρηση που στηρίζεται σε δανειοδότηση και με προσωπική εγγύηση των μελών της εταιρείας δηλαδή της οικογενείας. Εάν κλείσε οι συνέπειες θα είναι καταστρεπτικές διότι έχουν τοκοχρεωλυτικές γνώσεις εξάμηνες που πληρώνουν στην Ε.Τ.Ε. Εάν ακυρωθεί λοιπόν η πράξη δικαστικώς που ελπίζουμε ότι θα ακυρωθεί, τότε θα γεννά το αίτημα της αποζημιώσεως αν αφαιρεθεί η άδεια. Υποβάλλουμε ξανά το αίτημα είτε της απορρίψεως του αιτήματος είτε το αίτημα της αναβολής μέχρις ότου υπάρξει δικαστική κρίση για την νομιμότητα του πράξεων της Δ.Ε. Λινδίων.*

**ΣΤΕΦΑΝΟΣ ΣΤΡΑΤΗΣ (Δικηγόρος Ρόδου και εκπρόσωπος της εταιρείας)**: *Έχουμε προσωρινή διάταξη από το Διοικητικό Πρωτοδικείο που αναστέλλει την εκτέλεση μιας πράξης της Δνσης Υγείας για το εξωτερικό μπαρ. Αυτή είναι η παράβαση που μπορεί να υπάρχει δέσμια αρμοδιότητα για την Ε.Π.Ζ. όπως ισχυρίζεται ο αντίδικος μετά από συνεχείς καταγγελίες εδώ και τρία (3) χρόνια που άρχισε η λειτουργία της επιχείρησης μας. Για τις πράξεις για τις οποίες κατηγορήθηκα εγώ και τα μέλη της οικογένειας μου, έχουν βγει αθωωτικές αποφάσεις και από το Μονομελές Πρωτοδικείο και από το Πταισματοδικείο τις οποίες και προσκομίζω. (Στο σημείο αυτό ο κ. Στρατής κατέθεσε τις υπ’ αριθ. 194-195-196-197-198/2017 αθωωτικές αποφάσεις του Πταισματοδικείου Ρόδου και την 235/2017 αθωωτική απόφαση του Πλημμελειοδικείο Ρόδου). Ξαναήρθε το θέμα σε προηγούμενη συνεδρίαση της ΕΠΖ και βγήκε μια απόφαση να μην ανακληθεί η άδεια χωρίς να αναφέρει εκ παραδρομής και η άδεια μουσικής. Συνέπεια αυτής της απόφασης είναι να δεχθούμε από το ΑΤ Λίνδου 4-5 μηνύσεις μέσα σε ένα μήνα για την ίδια αιτία από παράλειψη τότε της απόφασης της ΕΠΖ ότι όταν λέμε μη ανάκληση μέχρις εκδόσεως αποφάσεων που θα βγάλουνε τα διοικητικά δικαστήρια, εννοούμε την άδεια λειτουργίας και την άδεια μουσικής, δεν νοείται λειτουργία καταστήματος ιδιαίτερα αυτού του καταστήματος που κάνει γαμήλιες τελετές και διαφημίζει τη Ρόδο, χωρίς την λειτουργία μουσικής. Οι δύο προσωρινές διατάξεις που αναφέρει η αντίδικος εταιρεία ότι έχουν απορριφθεί, είναι προσωρινές διατάξεις και εκκρεμούν οι προσφυγές. Θα έπρεπε λοιπόν η πρώτη απόφαση που είχε βγάλει με την οποία ανεστάλη η ανάκληση της άδειας λειτουργίας του καταστήματος, έπρεπε να λέει και της λειτουργίας του καταστήματος και της άδειας μουσικής. Η άδεια μουσικής έγινε με γνωστοποίηση με βάση το νόμο 4442 και δεν έχουν αποφανθεί ακόμα τα δικαστήρια και ούτε το ΣτΕ ποιος είναι αρμόδιος για να κάνει την ανάκληση.*

***Να είναι ρητή η αναφορά στην απόφαση σας να μην ανακληθεί τόσο η άδεια λειτουργίας, όσο και η άδεια μουσικής μέχρι εκδόσεως αποφάσεως επί των εκκρεμουσών προσφυγών από τα διοικητικά δικαστήρια***

**ΚΩΣΤΑΣ ΓΙΑΝΝΑΚΟΣ (Νομικός Σύμβουλος):** Έχει προσκομιστεί από τονδιοικούμενο η υπ’ αριθ. 72/2018 του Διοικητικού Πρωτοδικείου Ρόδου η οποία κατατείνει στην ίδια σκέψη θα διαβάσω απλά αυτό το κομμάτι (*πρέπει να γίνει δεκτή και να ανασταλεί η εκτέλεση της 3493/2018 αποφάσεως που υπογράφεται από τον Πρόεδρο της Δημ. Κοινότητας Λίνδου μέχρι την δημοσίευση οριστικής απόφασης επί της ασκηθείσας προσφυγής*). Η προηγούμενη που είχαμε πάρει εμείς είχε το ίδιο σκεπτικό – αναστολή μέχρι εκδόσεως αποφάσεως επί των ασκηθησών προσφυγών. Άρα η πρόταση της Νομικής Υπηρεσίας είναι να μην ανακληθούν η άδεια λειτουργίας και η άδεια μουσικής μέχρις εκδόσεως αποφάσεων από τα Διοικητικά Δικαστήρια, διότι και η απόφαση που έχω μπροστά μου και που σας διάβασα κατατείνει σε αυτή την σκέψη.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής.**

**ΑΠΟΦΑΣΙΖΕΙ ομόφωνα**

Να μην ανακληθεί η άδεια λειτουργίας και η άδεια μουσικής του καταστήματος της ΜΑΥΡΙΚΟΥ ΦΑΙΔΡΑ & ΣΙΑ ΕΕ» στα Βλυχά της Δ.Κ. Λίνδου, μέχρι εκδόσεως αποφάσεως επί της με αριθ. πρωτοκόλλου 345/6-7-2018 προσφυγής της ανωτέρω εταιρείας κατά της 3493/2018 απόφασης που υπογράφεται από τον Πρόεδρο της Δημοτικής Κοινότητας Λίνδου.

**Αρ. αποφ. 175 /30-11-2018 ΑΔΑ:** **6ΘΔΩΩ1Ρ-6ΕΧ**

**Περίληψη**

**Αναβολή λήψης απόφασης για ανάκληση η μη της άδειας ίδρυσης και λειτουργίας του καταστήματος του κ. Καλλιαμπάκα Ιωάννη στην Δ.Κ. Ασκληπιείου, περιοχή ΚΙΟΤΑΡΙ.**

Ο Πρόεδρος κ. Μ. Παλαιολόγου έθεσε υπόψη των μελών της Επιτροπής το ΑΠ 4/34362/2018 έγγραφο της Δγμ. Κοινότητας Ασκληπιείου με το οποίο διαβιβάζει στην ΕΠΖ την υπόθεση για ανάκληση η μη της άδειας ίδρυσης και λειτουργίας του καταστήματος του κ. Καλιαμπάκα Ιωάννη στην Δημ. Κοινότητα Ασκληπιείου λόγω αυθαιρέτων κατασκευών, όπως αυτές αναφέρονται στο ΑΠ 941/2018 έγγραφο της Δνσης Υπηρεσίας Δόμησης οι οποίες όμως εμφαίνονται στα εγκεκριμένα από την υγειονομική Υπηρεσία σχεδιαγράμματα κάτοψης του καταστήματος που συνοδεύουν την από 1-6-2016 άδεια ίδρυσης και λειτουργίας «ΕΣΤΙΑΤΟΡΙΟ-ΜΠΑΡ-ΥΠΑΙΘΡΙΟ ΜΠΑΡ» που χορηγήθηκε στον διοικούμενο, ως τμήματα ιδιωτικής μερίδας.

Με το παραπάνω έγγραφο της Δ.Κ. Ασκληπιείου, διαβιβάστηκε και το ΑΠ 4/32723/30-5-2018 έγγραφο του διοικούμενου στο οποίο αναγράφεται ότι έχουν γίνει όλες οι απαιτούμενες διαδικασίες και μας γνωστοποιεί ότι με το ΑΠ 474/27-11-2017 έγγραφο έχει εκδοθεί από το Αυτοτελές Γραφείο Δημόσιας Υπηρεσίας πρωτόκολλο καθορισμού αποζημίωσης αυθαίρετης χρήσης αιγιαλού και παραλίας του Δημοσίου.

Στη συνέχεια πήρε το λόγο ο δικηγόρος Ρόδου κ. Αντώνογλου Δημήτριος ο οποίος είπε ότι εκπροσωπεί το δικηγόρο κ. Μπέη Βασίλειο και ζητάμε μια αναβολή διότι έχε ήδη αναμένουμε μια βεβαίωση διότι ήδη έχουνε κατεδαφιστεί όλα τα αυθαίρετα κτίσματα.

**ΓΙΑΝΝΑΚΟΣ ΚΩΝ/ΝΟΣ (Νομικός Σύμβουλος**): Να αναβληθεί κ. Πρόεδρε

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής.**

**ΑΠΟΦΑΣΙΖΕΙ ομόφωνα**

Αναβάλλει τη λήψη απόφασης για ανάκληση η μη της άδειας ίδρυσης και λειτουργίας του καταστήματος του κ. Καλλιαμπάκα Ιωάννη στην Δ.Κ. Ασκληπιείου, περιοχή ΚΙΟΤΑΡΙ, για την επόμενη συνεδρίαση της Επιτροπής προκειμένου ο κ. Ιωάννης Καλιαμπάκας να προσκομίσει την βεβαίωση που αναμένει από την αρμόδια Υπηρεσία ότι έχουν αποκατασταθεί οι αυθαιρεσίες που υπήρχαν στον χώρο.

**Αρ. αποφ. 176 /30-11-2018 ΑΔΑ:** **Ω5ΠΑΩ1Ρ-ΨΓ0**

**Περίληψη**

**Μη ανάκληση η μη της άδειας ίδρυσης και λειτουργίας του καταστήματος της κ. ΦΕΓΓΑΡΑ ΣΠΥΡΙΔΟΥΛΑΣ στη Δημοτική Κοινότητα Παστίδας. (Έγγραφο ΑΠ 5/33591/31-5-2018 της Δημ. Ενότητας Πεταλούδων.**

Ο Πρόεδρος κ. Μ. Παλαιολόγου έθεσε υπόψη των μελών της Επιτροπής το ΑΠ 5/33591/31-5-2018 έγγραφο της Δημ. Ενότητας Πεταλούδων το οποίο έχει ως κατωτέρω:

**ΘΕΜΑ :Τροποποίηση των όρων ίδρυσης και λειτουργίας του καταστήματος με την επωνυμία « Τα γουρουνάκια» (κατηγορίας Εστιατόριο - Οβελιστήριο), ιδιοκτησίας «Φεγγάρα Σπυριδούλα» στην Παστίδα.**

 **ΣΧΕΤ.:** Το με αριθ. πρωτ. 1406 ΟΙΚ. /28-03-2018 έγγραφο της ΔΙΕΥΘΥΝΣΗΣ ΠΛΕΟΔΟΜΙΚΩΝ ΕΦΑΡΜΟΓΩΝ ΔΗΜΟΥ ΡΟΔΟΥ με Θέμα: «Αποστολή Έκθεσης Αυτοψίας», που έλαβε αριθ. πρωτ. 5/21522/2018 από την Υπηρεσία μας.

 Με το ανωτέρω σχετικό (το οποίο σας αποστέλλουμε συνημμένα), μας κοινοποιήθηκε το γεγονός ότι στον ακάλυπτο χώρο του καταστήματος υγειονομικού ενδιαφέροντος του θέματος,ιδιοκτησίας «Φεγγάρα Σπυριδούλα» στην Παστίδα**,**  διαπιστώθηκε κατασκευή αυθαίρετης μεταλλικής πέργκολας επιφάνειας 30,60 τ.μ.

 Με το με αρ. πρωτ. 5/26101 ΟΙΚ./02-05-2018 έγγραφο της Υπηρεσίας μας, ζητήθηκε από την ιδιοκτήτρια έγγραφη κατάθεση απόψεων – αντιρρήσεων.

 Στην συνέχεια μας κατατέθηκε από αυτήν, το με αρ. πρωτ. 5/27562/08-05-2018 έγγραφο της, το οποίο επίσης και σας επισυνάπτουμε.

 Παρακαλούμε για τη λήψη απόφασης σχετικά με την ισχύ της με αρ. 3109/19-09-2014 ΑΔΕΙΑΣ ΙΔΡΥΣΗΣ ΚΑΙ ΛΕΙΤΟΥΡΓΙΑΣ ΚΑΤΑΣΤΗΜΑΤΟΣ, του εν λόγω καταστήματος.

 **Συνημμένα:**

 1) Η με αρ. πρωτ. 108408/29-12-2017 αίτηση της κ.Αναστασίας Καμπουράκη.

 2) Το με αριθ. πρωτ. 1406 ΟΙΚ. /28-03-2018 έγγραφο της ΔΙΕΥΘΥΝΣΗΣ ΠΛΕΟΔΟΜΙΚΩΝ

 ΕΦΑΡΜΟΓΩΝ ΔΗΜΟΥ ΡΟΔΟΥ με Θέμα: «Αποστολή Έκθεσης Αυτοψίας», που έλαβε αριθ. πρωτ. 5/21522/2018 από την Υπηρεσία μας.

 3) Το με αρ. πρωτ. 5/26101 ΟΙΚ./02-05-2018 έγγραφο της Υπηρεσίας μας.

 4) Το με αρ. πρωτ. 5/27562/08-05-2018 έγγραφο της κ.«Φεγγάρα Σπυριδούλα».

 5) Η με αρ. 3109/19-09-2014 ΑΔΕΙΑ ΙΔΡΥΣΗΣ ΚΑΙ ΛΕΙΤΟΥΡΓΙΑΣ ΚΑΤΑΣΤΗΜΑΤΟΣ.

Στη συνέχεια έλαβε το λόγο ο σύζυγος της κ. Φεγγάρας κ. **Κούλαρος Στέργος** ο οποίος είπε οτι με βάση το νόμο του 2017α δεν τίθεται θέμα Πολεοδομικής παρέμβασης και κατέθεσε το παρακάτω υπόμνημα.

**ΕΝΩΠΙΟΝ ΤΗΣ ΕΠΙΤΡΟΠΗΣ ΠΟΙΟΤΗΤΑΣ ΖΩΗΣ ΔΗΜΟΥ ΡΟΔΟΥ**

**ΚΑΤΑ ΤΗ ΣΥΝΕΔΡΙΑΣΗ ΤΗΣ- 30Ης ΝΟΕΜΒΡΙΟΥ 2018**

**ΥΠΟΜΝΗΜΑ**

Της Σπυριδούλας Φεγγάρα του Κωνσταντίνου και της Στεργούλας, γεννηθείσα στις 10/03/1978, κατοίκου Παστίδας του δήμου Ρόδου, με Α.Δ.Τ. Χ 742244/28-01-03 Α.Τ. Ιαλυσού και με Α.Φ.Μ. 112773224 Δ.Ο.Υ. Ρόδου.

ΘΕΜΑ ΥΠ΄ΑΡ. 21 - Ανάκληση ή μη της άδειας ίδρυσης και λειτουργίας του καταστήματος της κ. ΦΕΓΓΑΡΑ ΣΠΥΡΙΔΟΥΛΑΣ στη Δημοτική Κοινότητα Παστίδας. (Έγγραφο ΑΠ 5/33591/31-5-2018 της Δημ. Ενότητας Πεταλούδων.

1ον Σύμφωνα με τη διάταξη του άρθρου 29 παρ. 2 περ. ιδ’ του Ν. 4495/2017 «Έγκριση εργασιών δόμησης μικρής κλίμακας απαιτείται για κατασκευή πέργκολας επιφάνειας άνω των πενήντα (50) τ.μ. σε ακάλυπτους χώρους, προκήπια, βεράντες ισογείων».

Εν προκειμένω, όπως αποδεικνύεται από την έκθεση αυτοψίας της Υπηρεσίας Δόμησης, η πέργκολα που διατηρώ έχει επιφάνεια μόλις 30,60 τ.μ.!!! (μικρότερη από το όριο που τάσσει ο νόμος) οπότε και ΔΕΝ ΥΠΟΧΡΕΟΥΜΑΙ ΚΑΝ σε χορήγηση έγκρισης εργασιών μικρής κλίμακας, αλλά μπορώ να τη διατηρώ ελευθέρως, χωρίς καμία άδεια.

Σε περίπτωση αμφιβολίας της Επιτροπής Σας περί την ορθότητα του νομικού καθεστώτος που σας αναφέρω, παρακαλώ να κληθεί ο αρμόδιος υπάλληλος της Πολεοδομίας Ρόδου, κύριος Στρατάκης Μίλτος, σε άλλη περίπτωση οποιοσδήποτε άλλος αρμόδιος υπάλληλος προκειμένου να βεβαιώσει τα αναφερόμενα από εμένα για τον Ν. 4495/2017.

2ον Σύμφωνα με τη διάταξη του άρθρου 81 παρ. 1 του ν. 4495/2017 «Αυθαίρετη κατασκευή ορίζεται κάθε κατασκευή ή εγκατάσταση, η οποία εκτελείται ή έχει εκτελεστεί χωρίς την προηγούμενη άδεια ή καθ΄ υπέρβαση αυτής ή κατά παράβαση των ισχυουσών πολεοδομικών διατάξεων ή με βάση άδεια που ανακλήθηκε ή ακυρώθηκε.

Αντιθέτως, σύμφωνα με τη διάταξη του άρθρου 81 παρ. 3 του Ν. 4495/2017 «Ως πολεοδομικές παραβάσεις ορίζονται οι εξής: α) ……. ε) η εκτέλεση εργασιών μικρής κλίμακας της παραγράφου 2 του άρθρου 29, που διενεργούνται χωρίς την προηγούμενη έκδοση της εν λόγω έγκρισης».

**Συνεπώς, για κατασκευή πέργκολας επιφανείας 30,60 τ.μ. ΔΕΝ απαιτείται έγκριση εργασιών μικρής κλίμακας, οπότε και ΔEN αποτελεί ούτε αυθαίρετη κατασκευή αλλά ούτε και πολεοδομική παράβαση.**

**Για το λόγο αυτό προσκομίζω στην Επιτροπή σας τον Νόμο 4495/2017, ο οποίος ορίζει τα ανωτέρω και συγκεκριμένα τα άρθρα 29 και 81.**

ΑΙΤΗΣΕΙΣ – ΚΑΤΑΓΓΕΛΙΕΣ κας Καμπουράκη Αναστασίας

Το μοναδικό πρόβλημα στην εν λόγω υπόθεση είναι ότι σύμφωνα με τον Κανονισμό της Πολυκατοικίας, ο οποίος περιλαμβάνεται στην υπ΄ αριθμό 32.177/30-11-2010 πράξη τροποποίησης της με αρ. 28.429/10-08-2007 πράξης σύστασης οριζοντίων ιδιοκτησιών και κανονισμού πολυκατοικίας δεν επιτρέπεται η κατασκευή και τοποθέτηση πέργκολας στις αυλές των οριζόντιων ιδιοκτησιών. Για το λόγο αυτό, η κυρία του όμορου καταστήματός, κυρία Αναστασία Καμπουράκη, προέβη σε σωρεία αιτήσεων σε διάφορες διοικητικές υπηρεσίες καταγγέλλοντάς με για διαφορετικούς λόγους, ουδείς όμως από τους οποίους δεν ευσταθεί.

Δέον να αναφερθεί ότι η παραβίαση του Κανονισμού της Πολυκατοικίας ΔΕΝ ΑΠΟΤΕΛΕΙ ΠΟΛΕΟΔΟΜΙΚΗ ΠΑΡΑΒΑΣΗ αλλά θα πρέπει να κριθεί με βάση τις διατάξεις του Αστικού Κώδικα.

* Συγκεκριμένα, στη με αριθμό πρωτοκόλλου 108408/2017 αίτησή της προς τη Δημοτική ενότητα Πεταλούδων του δήμου Ρόδου καταγγέλλει ότι έχω επεκτείνει τη λειτουργία του καταστήματός μου επί του αύλειου χώρου με την κατασκευή πέργκολας με σταθερές και μόνιμες κατασκευές αλουμινίου και γυαλιού.
* Στην εν λόγω καταγγελία απαντώ ότι αναφέρω τα εξής: Μου ανήκει η αποκλειστική χρήση των αυλών των καταστημάτων ισογείου με στοιχείο πίνακα Ι3 και Ι4, τα οποία εκμισθώνω από τον κύριο αυτών, Σάββα Γιορδαμνή, όπως εμφαίνεται από την υπ΄ αριθμό 32.177/30-11-2010 πράξη τροποποίησης (6ο φύλλο αυτού και σελίδες 11-12) και τη με αρ. 28.429/10-08-2007 πράξη σύστασης οριζοντίων ιδιοκτησιών (3ο φύλλο αυτού και σελίδες 5-6) της συμβολαιογράφου Ρόδου, Αριστέας Ηρακλείδου – Περίδου, τα οποία και σας προσκομίζω προς απόδειξη των ισχυρισμών μου.
* Επιπλέον, μετά από καταγγελία της κυρίας Αναστασίας Καμπουράκη, διενεργήθηκε αυτοψία από το Τμήμα Περιβάλλοντος Υγιεινής και Υγειονομικού ελέγχου, σύμφωνα με το οποίο, κατά τη διενέργεια αυτοψίας ΔΕΝ ΔΙΑΠΙΣΤΩΘΗΚΕ ΕΠΕΚΤΑΣΗ – ΤΡΟΠΟΠΟΙΗΣΗ των υγειονομικών όρων της επιχείρησης και για το λόγο αυτό σας προσκομίζω το με αρ. πρωτ. 3143/29-08-2017.

 **Για τους παραπάνω νομικούς λόγους που περιέγραψα και απέδειξα με την προσκόμιση του νομοθετήματος 4495/2017 ΔΕΝ απαιτείται έγκριση εργασιών μικρής κλίμακας για κατασκευή πέργκολας κάτω των 50τ.μ., σύμφωνα με τη διάταξη του άρθρου 29 παρ. 2, περ. ιδ΄ του Ν. 4495/2017. Επιπλέον, πολεοδομική παράβαση αποτελεί ΜΟΝΟ η έλλειψη έκδοσης έγκρισης εργασιών μικρής κλίμακας, όταν απαιτείται (Άρθρο 81, παρ. 3 περ. ε Ν. 4495/2017) αλλά στην περίπτωσή μου ΔΕΝ ΑΠΑΙΤΕΙΤΑΙ. Κατά συνέπεια, δεν απαιτείται να εκδώσω άδεια για πέργκολα 30 τ.μ. από την Πολεοδομία.**

* Ο ιδιοκτήτης των καταστημάτων τα οποία μισθώνω, κύριος Σάββας Γιορδαμνής, απέστειλε εξώδικη δήλωση στην κυρία Αναστασία Καμπουράκη, με την οποία την κάλεσε σε γενική συνέλευση ιδιοκτητών της εν λόγω πολυκατοικίας ώστε να συζητήσουν την τροποποίηση του κανονισμού αυτής, την οποία εξώδικη δήλωση σας προσκομίζω.
* Επί του ισχυρισμού της κας Αναστασίας Καμπουράκη ότι έκλεισα την αυλή με σταθερές και μόνιμες κατασκευές αλουμινίου και γυαλιού και είσοδο - Προσκομίζω φωτογραφίες του καταστήματος όπου φαίνεται ότι δεν έχω κλείσει το κατάστημα με γυαλί, όπως αναφέρει και φυσικά ούτε οι αρμόδιοι υπάλληλοι της Πολεοδομίας διαπίστωσαν τέτοια παράβαση.

**ΓΙΑ ΤΟΥΣ ΛΟΓΟΥΣ ΑΥΤΟΥΣ**

**ΖΗΤΩ**

**Να αποφασίσει η Επιτροπή σας τη μη ανάκληση της άδειας λειτουργίας του καταστήματός μου.**

**ΜΙΧΑΛΗΣ ΧΡΙΣΤΟΔΟΥΛΟΥ (Μέλος):** Ο συγκεκριμένος χώρος είναι δικός τους. Απλώς δεν αναφέρεται στον κανονισμό της πολυκατοικίας.

**ΚΩΝ/ΝΟΣ ΓΙΑΝΝΑΚΟΣ (Νομικός Σύμβουλος):** Εδώ έχουμε μια καταγγελία που λέει ότι ο χώρος ανήκει στην καταγγέλλουσα. Θα ζητήσω αναβολή για να ξεκαθαριστεί το θέμα του ιδιοκτησιακού καθεστώτος, διότι όπως είπα υπάρχουν καταγγελίες ότι ο χώρος ανήκει σε εκείνη και αυτό το πράγμα πρέπει να λυθεί. Διότι για να προχωρήσουμε στη λήψη οποιασδήποτε απόφασης θα πρέπει να ξεκαθαριστεί αυτό το θέμα. Να αναβληθεί.

 **ΜΙΧΑΛΗΣ ΧΡΙΣΤΟΔΟΥΛΟΥ (Μέλος):** Υπάρχουν συγκεκριμένες ιδιοκτησίες οι οποίες ορίζονται από την οριζόντια ιδιοκτησία. Ήρθε ο νόμος 4495/2017 που του επιτρέπει τώρα να προχωρήσει στην κατασκευή, στην έγκριση της άδειας που έχει να κάνει με την πέργολα γιατί είναι μέσα στο δικό του χώρο. Είναι σε συγκεκριμένη ιδιοκτησία και σε συγκεκριμένο κομμάτι. Οπότε θα πρότεινα στην Επιτροπή μη ανάκληση της άδειας.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής, και τις διατάξεις του άρθρου 29 παρ. 2, περ. ιδ΄ του Ν. 4495/2017,**

**ΑΠΟΦΑΣΙΖΕΙ κατά πλειοψηφία**

Την μη ανάκληση της άδειας ίδρυσης και λειτουργίας του καταστήματος της κ. Φεγγάρα Σπυριδούλας στη Δημοτική Κοινότητα Παστίδας. **(Μειοψηφεί η κ. Μ. Καραγιάννη που πρότεινε αναβολή).**

**Αρ. αποφ. 177 /30-11-2018 ΑΔΑ: ΩΕΚΕΩ1Ρ-ΡΟΛ**

**Περίληψη**

**Μη ανάκληση της άδειας ίδρυσης λειτουργίας του καταστήματος υγειονομικού ενδιαφέροντος με την επωνυμία “CANTON ”, ιδιοκτησίας κ. PHAM (επ.) Trungnhieu (ον.), στην Κρεμαστή επί της οδού Λεωφόρος Ελευθερίας 18.**

Ο Πρόεδρος κ. Μιχαήλ Παλαιολόγου έθεσε υπόψη της Επιτροπής το ΑΠ 5/64215/22-10-2018 Έγγραφο της Δημοτικής Ενότητας Πεταλούδων που αφορά στο θέμα που έχει ως ακολούθως:

**ΘΕΜΑ :Τροποποίηση των όρων ίδρυσης και λειτουργίας του καταστήματος** **υγειονομικού**

 **ενδιαφέροντος με την επωνυμία** **επωνυμία “CANTON ”, ιδιοκτησίας κ. PHAM (επ.)**

 **Trungnhieu (ον.), στην Κρεμαστή επί της οδού Λεωφόρος Ελευθερίας 18.**

**ΣΧΕΤ.:** Το με αριθ. πρωτ. 1057/9/791-α/28-08-2018 έγγραφο του Α.Τ. Ιαλυσού με Θέμα:

 «Υποβολή Δικογραφίας», που έλαβε αριθ. πρωτ. 5/55910/14-09-2018 από την Υπηρεσία μας.

 Με το ανωτέρω σχετικό (το οποίο σας αποστέλλουμε συνημμένα), μας κοινοποιήθηκε το γεγονός ότι «σε γενόμενο αστυνομικό έλεγχο την 14-07-2018 και ώρα 22:20 στην Κρεμαστή επί της οδού Λεωφόρος Ελευθερίας 18, κατελήφθη η PHAM (επ.)Ngoc Vien του Trung-Truc (ον.), να λειτουργεί κατάστημα υγειονομικού ενδιαφέροντος με την επωνυμία “CANTON” ιδιοκτησίας PHAM (επ.)Trungnhieu (ον.) και να έχει αναπτύξει εκτός αίθουσας καταστήματος εκατόν τέσσερα (104) κινητά καθίσματα αντί είκοσι (20) που αναγράφεται στην άδεια, καθ’ υπέρβαση της άδειας λειτουργίας του καταστήματος».

 Με το με αρ. πρωτ. 5/60398 ΟΙΚ./04-10-2018 έγγραφο της υπηρεσίας μας, ζητήθηκε από τον ιδιοκτήτητου εν λόγω καταστήματος έγγραφη κατάθεση απόψεων – αντιρρήσεων, σε απάντηση του παραπάνω εγγράφου κατατέθηκε στην υπηρεσίας μας από τον κ. PHAM (επ.)Trungnhieu (ον.), το με πρωτ. 5/62333 /15-10-2018 έγγραφο με «Θέμα ΕΓΓΡΑΦΕΣ ΕΞΗΓΗΣΕΙΣ», το οποίο επίσης σας επισυνάπτουμε.

 Παρακαλούμε για τη λήψη απόφασης σχετικά με την ισχύ της με αρ. 19/2010 ΑΔΕΙΑΣ ΙΔΡΥΣΗΣ ΚΑΙ ΛΕΙΤΟΥΡΓΙΑΣ ΚΑΤΑΣΤΗΜΑΤΟΣ, του εν λόγω καταστήματος ( παρ-1, αρθ-73 και παρ-3,

αρθ-75 του Ν-3852/2010), λόγω τροποποίησης των όρων και των προϋποθέσεων βάσει των οποίων χορηγήθηκε η παραπάνω άδεια.

 **Συνημμένα:**

1) Το με αριθ. πρωτ. 1057/9/791-α/28-08-2018 έγγραφο του Α.Τ. Ιαλυσού με Θέμα:

 «Υποβολή Δικογραφίας», που έλαβε αριθ. πρωτ. 5/55910/14-09-2018 από την Υπηρεσία μας.

2) Το με αρ. πρωτ. 5/60398 ΟΙΚ./04-10-2018 έγγραφο της Υπηρεσίας μας.

3) Tο με πρωτ. 5/62333 /15-10-2018 έγγραφο με «Θέμα ΕΓΓΡΑΦΕΣ ΕΞΗΓΗΣΕΙΣ».

4) Η με αρ. 19/2010 ΑΔΕΙΑ ΙΔΡΥΣΗΣ ΚΑΙ ΛΕΙΤΟΥΡΓΙΑΣ ΚΑΤΑΣΤΗΜΑΤΟΣ.

Ο Διοικούμενος επέδειξε άδεια που του επιτρέπει την ανάπτυξη των τραπεζοκαθισμάτων.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής.**

**ΑΠΟΦΑΣΙΖΕΙ ομόφωνα**

Την μη ανάκληση της άδειας ίδρυσης λειτουργίας του καταστήματος υγειονομικού ενδιαφέροντος με την επωνυμία επωνυμία “CANTON ”, ιδιοκτησίας κ. PHAM (επ.) Trungnhieu (ον.), στην Κρεμαστή επί της οδού Λεωφόρος Ελευθερίας 18 λόγω επιδείξεως αδείας που του επιτρέπει την ανάπτυξη των τραπεζοκαθισμάτων.

**Αρ. αποφ. 178 /30-11-2018 ΑΔΑ:** **6Ρ0ΩΩ1Ρ-ΑΨΞ**

**Περίληψη**

**Αναβολή λήψης απόφασης για ανάκληση η μη της άδειας ίδρυσης λειτουργίας του καταστήματος υγειονομικού ενδιαφέροντος με την επωνυμία Georges Bar ιδιοκτησίας ΜΥΣΙΡΛΑΚΗ ΤΣΑΜΠΙΚΟΥ στην Δ.Κ. Λίνδου (εντός οικισμού) Έγγραφο ΑΠ 3/69271/13-11-2018 της Δ.Ε. Λινδίων).**

Ο Πρόεδρος κ. Μιχαήλ Παλαιολόγου έθεσε υπόψη της Επιτροπής το ΑΠ 3/69271/13-11-2018 έγγραφο της Δημ. Ενότητας Λινδίων που έχει ως ακολούθως:

ΘΕΜΑ : Τροποποίηση άδειας ίδρυσης και λειτουργίας καταστήματος.

ΣΧΕΤ. : Το με αριθ. 12656/2651/18-10-2018 έγγραφο της Εφορείας Αρχαιοτήτων Δωδ/σου.

Αναφερόμενοι στο ανωτέρω σχετικό έγγραφο σας διαβιβάζουμε το φάκελο του καταστήματος «Καφετέρια-Μπαρ» ιδιοκτησίας Μυσιρλάκη Τσαμπίκου του Νικολάου, που βρίσκεται στην Δ.Κ. Λίνδου (εντός οικισμού), γνωρίζοντας σας τα εξής:

* Με το υπ΄αριθ. 12656/2651/18-10-18 έγγραφο της Εφορείας Αρχαιοτήτων Δωδ/σου μας γνωστοποιείται η επέκταση του καταστήματος «Καφετέρια-Μπαρ» με την επωνυμία «George’s Bar» ιδιοκτησίας Μυσιρλάκη Τσαμπίκου του Νικολάου, που βρίσκεται εντός του οικισμού της Δ.Κ. Λίνδου, καθώς και οι αυθαίρετες επεμβάσεις σ΄αυτό.
* Με το υπ΄αριθ. 3/65504/30-10-18 έγγραφό μας καλείται ο αναφερόμενος ιδιοκτήτης σε ακρόαση- έγγραφη κατάθεση απόψεων αντιρρήσεων (ημερομηνία επίδοσης στον ενδιαφερόμενο 06-11-18).
* Ο εν λόγω επιχειρηματίας κατέθεσε εμπρόθεσμα τις αντιρρήσεις του με την υπ΄αριθ. πρωτ. 3/68237/07-11-18 επιστολή του.

 Κατόπιν τούτων κι επειδή οι ανωτέρω παραβάσεις αποτελούν τροποποίηση της υπ΄αριθ. 797/10-06-1998 άδειας ίδρυσης και λειτουργίας του καταστήματος, σας διαβιβάζουμε συνημμένα όλα τα αναφερόμενα σχετικά έγγραφα της υπόθεσης και παρακαλούμε για τις δικές σας, λόγω αρμοδιότητας, ενέργειες.

 Επίσης, η Νομική Υπηρεσία στην οποία κοινοποιείται το παρόν έγγραφο να διατυπώσει την εισήγησή της.

Στη συνέχεια έλαβε το λόγο ο κ. Μυσιρλάκης Τσαμπίκος ο οποίος είπε:

Σήμερα ήρθε η Αρχαιολογία να κάνει έλεγχο μετά από αίτηση μου διότι γράφει στο έγγραφο της ότι έχω κλείσει αύλιο χώρο. Δεν υφίσταται τέτοιο θέμα, το είδε, απλά ζητάω μια αναβολή για να σας προσκομίσω τα επίσημα έγγραφα από την Αρχαιολογία.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής.**

**ΑΠΟΦΑΣΙΖΕΙ ομόφωνα**

Την αναβολή λήψης απόφασης για ανάκληση η μη της άδειας ίδρυσης λειτουργίας του καταστήματος υγειονομικού ενδιαφέροντος με την επωνυμία Georges Bar ιδιοκτησίας ΜΥΣΙΡΛΑΚΗ ΤΣΑΜΠΙΚΟΥ στην Δ.Κ. Λίνδου (εντός οικισμού) για την επόμενη συνεδρίαση, για να προσκομίσει έγγραφο από την Εφορεία Αρχαιοτήτων Δωδ/σου έγγραφο που να βεβαιώνει ότι δεν υφίστανται παραβάσεις

**Αρ. αποφ. 179 /30-11-2018 ΑΔΑ:** **ΨΠΤΧΩ1Ρ-ΔΔΠ**

**Περίληψη**

**Xορήγηση άδειας κοπής δέντρου στην οδό Κωνσταντινίδη (Έγγραφο ΑΠ 18/72244/23-11-2018 της Δνσης Περιβάλλοντος και Πρασίνου).**

Ο Πρόεδρος κ. Μιχαήλ Παλαιολόγου έθεσε υπόψη των μελών της Επιτροπής το ΑΠ 18/72244/23-44-2018 έγγραφο της Δνσης Περιβάλλοντος και Πρασίνου που αφορά στο θέμα , που έχει ως ακολούθως:

Σύμφωνα με την διαδικασία της παραγράφου 2ζ του άρθρου 29 του Ν.4495/2017 με την οποία,για την κοπή δένδρων μέσα σε εγκεκριμένα ρυμοτομικά σχέδια ή σε Ζ.Ο.Ε., καθώς και σε οικισμούς προϋφιστάμενους του ν.δ. 17.7.1923 (Α΄ 223) και οικισμούς οριοθετημένους με το από 24. 5.1985 π.δ. σε κοινόχρηστο χώρο πόλης ή οικισμού, Έγκριση Εργασιών Μικρής Κλίμακας χορηγείται ύστερα από αίτηση, η οποία συνοδεύεται από Τεχνική Έκθεση του αρμόδιου γεωτεχνικού επιστήμονα και της αρμόδιας υπηρεσίας του οικείου δήμου και σχετική απόφαση του αρμόδιου οργάνου του δήμου, με την επιφύλαξη των διατάξεων της δασικής νομοθεσίας, δηλαδή της Επιτροπής Ποιότητας Ζωής.

Η υπηρεσία μας μετά από αυτοψία που διενήργησε στην οδό Κωνσταντινίδη αριθμός 2 διαπίστωσε την ύπαρξη μιας λεύκας στο πεζοδρόμιο, που εμφανίζει σήψη στον κορμό και είναι επικίνδυνη. Η συγκεκριμένη λεύκα πρέπει να κοπεί οπότε ζητάμε από την Επιτροπή Ποιότητας ζωής τη σύμφωνη γνώμη της.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις της παρ. 1 εδ β υποπερίπτωση iii του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής**

**ΑΠΟΦΑΣΙΖΕΙ ομόφωνα**

Α) Εγκρίνει την εκτός Ημερήσιας Διάταξης συζήτηση του θέματος (ΑΔΑ: 7ΧΕΙΩ1Ρ-Μ23)

Β)Εισηγείται στο Δημοτικό Συμβούλιο την κοπή ενός δένδρου (λεύκας) στην οδό Κωνσταντινίδη αριθμός 2, διότι εμφανίζει σήψη στον κορμό και είναι επικίνδυνη.

**Αρ. αποφ. 180 /30-11-2018 ΑΔΑ:** **6ΧΓΥΩ1Ρ-Ο77**

**Περίληψη**

**Έγκριση της υπ’ αριθ. 109/2018 απόφασης του Συμβουλίου της Δημ. Κοινότητας Ρόδου με θέμα: Τροποποίηση μέρους της υπ΄ αριθμο 136/2018 απόφασης του Δημοτικού Συμβουλίου του Δήμου Ρόδου με ΑΔΑ: ΩΛΕΗΩ1Ρ-Σ5Η και ειδικότερα ως προς το αποφασιστικό της παραγράφου Α εδάφιο 3 (ΦΕΚ 1643Β/11-5-18)**

Ο Πρόεδρος κ. Μιχαήλ Παλαιολόγου έθεσε υπόψη της Επιτροπής την υπ’ αριθ. 109/2018 απόφαση του Συμβουλίου της Δημοτικής κοινότητας Ρόδου, με την οποία εισηγείται ί **ομόφωνα θετικά,** για την έγκριση της τροποποίησης μέρους της υπ’ αριθμό 136/2018 απόφασης του Δημοτικού Συμβουλίου Δήμου Ρόδου με ΑΔΑ: ΩΛΕΗΩ1Ρ-Σ5Η (**παραγράφου Α εδάφιο 3)** ως προς τα ακόλουθα:

1)Επαναφορά της μονοδρόμησης της οδού Παπανικολάου από την συμβολή της με την οδό Καλύμνου προς την οδό Ηρώων Πολυτεχνείου με την αυτή κατεύθυνση.

2)Επαναφορά της αμφίδρομης κίνησης της οδού Λέρου.

Στη συνέχεια ο Πρόεδρος κ**. Μιχαήλ Παλαιολόγου** έθεσε υπόψη των μελών την ΑΠ **16/73314/27-11-2018** εισήγηση της Δνσης Τεχνικών Έργων και Υποδομών με την οποία διαβιβάζει την Τεχνική περιγραφή που έχουν ως κατωτέρω :

**Θέμα:** Τροποποίηση μέρους της υπ΄ αριθμ. 136/2018 απόφασης του Δημοτικού Συμβουλίου του Δήμου Ρόδου με ΑΔΑ: ΩΛΕΗΩ1Ρ-Σ5Η και ειδικότερα ως προς το αποφασιστικό της παραγράφου Α εδάφιο 3 (ΦΕΚ 1643Β/11-5-18)

**Σχετ:** 1. Η Α.Ρ.Μ. 10/2017 του τμήματος Συγκοινωνιών Κυκλοφορίαςκαι Αδειών Μεταφορών

2. Η υπ΄αριθμό κανονιστική απόφαση 136/2018 του Δημοτικού Συμβουλίου

3.Η Α.Π. 25770/ΜΟΕ/3-5-2018 απόφαση της Αποκεντρωμένης Διοίκησης Αιγαίου Τμήμα Τεχνικής Υποστήριξης (ΦΕΚ 1643Β/11-5-2018).

4. Το με αριθμό πρωτ. 16/63132/18-10-2018 έγγραφο μας προς την Ελληνική Αστυνομία, Τμήμα Τροχαίας Ρόδου

5. Το με αριθμό πρωτ. 1016/49/910-α/22-10-2018 έγγραφο του τμήματος Τροχαίας Ρόδου

6. Η υπ αριθμό απόφαση 1236/2018 απόφαση του Δημοτικού Συμβουλίου

7. Το με αριθμό πρωτ. 69289/15-11-2018 έγγραφο της Αποκεντρωμένης Διοίκησης Αιγαίου

Η υπηρεσία μας λαμβάνοντας υπόψη το σχετικό (7) έγγραφο της Αποκεντρωμένης Διοίκησης Αιγαίου σας αποστέλλει την τεχνική περιγραφή για την εν θέματι Κανονιστική Απόφαση και παρακαλούμε για τις δικές σας ενέργειες.

**Τεχνική Περιγραφή**

Λαμβάνοντας υπόψη

1. Με την υπ΄αριθμό κανονιστική απόφαση 136/2018 του Δημοτικού Συμβουλίου εγκρίθηκε η υπ αριθμό μελέτη Α.Ρ.Μ. 10/2017 του τμήματος Συγκοινωνιών Κυκλοφορίας και Αδειών Μεταφορών με τίτλο «Πεζοδρόμηση τμήματος της οδού Εθνάρχου Μακαρίου – Αλλαγή κατεύθυνσης των οδών Πλωτάρχου Μπλέσσα και Ταρπον Σπρινγκς- Αμφιδρόμηση της οδού Γ. Παπανικολάου - Μονοδρόμηση τμήματος της οδού Ακροπόλεως»

2. Η κανονιστική αυτή απόφαση εγκρίθηκε από το Συντονιστή της Αποκεντρωμένης Διοίκησης Αιγαίου με Α.Π. 25770/ΜΟΕ/3-5-2018 απόφαση της Αποκεντρωμένης Διοίκησης Αιγαίου, Τμήμα Τεχνικής Υποστήριξης (ΦΕΚ 1643Β/11-5-2018).

Η απόφαση του Συντονιστή της Αποκεντρωμένης Διοίκησης Αιγαίου είναι πράξη εκτελεστή (Φ.Ε.Κ.) αλλά λόγω της έναρξης της τουριστικής περιόδου (11 Μαΐου του 2018 η έκδοση ΦΕΚ), κρίθηκε σκόπιμο οι κυκλοφοριακές ρυθμίσεις που αναφέρονται στην Α.Ρ.Μ. 10/2017 να εφαρμοστούν μετά το πέρας της θερινής περιόδου.

Για το λόγο αυτό με το αριθμό πρωτ. 16/63132/18-10-2018 έγγραφο μας, ενημερώσαμε την Ελληνική Αστυνομία, Τμήμα Τροχαίας Ρόδου για την άμεση εφαρμογή της ανωτέρω Κανονιστικής Απόφασης. Με το αριθμό πρωτ. 1016/49/910-α/22-10-2018 έγγραφο του Τμήματος Τροχαίας Ρόδου, μας γνωστοποιήθηκε ότι δεν έχουν αντιρρήσεις για τις κυκλοφοριακές ρυθμίσεις που αναφέρονται στην μελέτη του θέματος, πλην της αμφιδρόμησης της οδού Παπανικολάου που για την εφαρμογή της “θα πρέπει να τοποθετηθούν Φωτεινοί σηματοδότες” στη Συμβολή των οδών Παπανικόλαου και Ηρώων Πολυτεχνείου προς αποφυγή τροχαίων ατυχημάτων.

Γνωρίζοντας ότι:

* απαιτείται χρόνος για την τοποθέτηση των φωτεινών σηματοδοτών
* η απόφαση του συντονιστή της Αποκεντρωμένης Διοίκησης Αιγαίου είναι πράξη εκτελεστή

η Υπηρεσία μας με το υπ΄αριθμό πρωτ.16/65737/29-10-2018 έγγραφό εισηγηθήκαμε στο Δημοτικό Συμβούλιο την τροποποίηση μέρους της υπ΄ αριθμό 136/2018 απόφασης του Δημοτικού Συμβουλίου Δήμου Ρόδου με ΑΔΑ: ΩΛΕΗΩ1Ρ-Σ5Η (**παραγράφου Α εδάφιο 3)** ως προς τα ακόλουθα:

1. Επαναφορά της μονοδρόμησης της οδού Παπανικολάου από την συμβολή της με την οδό Καλύμνου προς την οδό Ηρώων Πολυτεχνείου με την αυτή κατεύθυνση
2. Επαναφορά της αμφιδρόμης κίνησης επί της οδού Λέρου

Το Δημοτικό Συμβούλιο με την υπ΄αριθμό απόφαση 1236/30-10-2018 (ΑΔΑ: 6ΤΜTΩ1Ρ-4ΕΣ) ενέκρινε κατά πλειοψηφία τα ανωτέρω.

Με το υπ΄αριθμό πρωτ. 69289/15-11-2018 έγγραφο της Αποκεντρωμένης Διοίκησης Αιγαίου, Τμήμα Διοίκησης Νομού Δωδεκανήσου προέβη στην «Επιστροφή της απόφασης» για να ληφθούν αποφάσεις από το Συμβούλιο της Δ.Κ. Ρόδου και η αντίστοιχη απόφαση από την Επιτροπή Ποιότητα Ζωής.

**Μετά τα ανωτέρω παρακαλούμε όπως γνωμοδοτήσετε για τη λήψη κανονιστικής απόφασης με θέμα:**

Την τροποποίηση μέρους της υπ΄ αριθμό 136/2018 απόφασης του Δημοτικού Συμβουλίου Δήμου Ρόδου με ΑΔΑ: ΩΛΕΗΩ1Ρ-Σ5Η (**παραγράφου Α εδάφιο 3)** ως προς τα ακόλουθα:

1. Επαναφορά της μονοδρόμησης της οδού Παπανικολάου από την συμβολή της με την οδό Καλύμνου προς την οδό Ηρώων Πολυτεχνείου με την αυτή κατεύθυνση.
2. Επαναφορά της αμφίδρομης κίνησης της οδού Λέρου

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής.**

**ΑΠΟΦΑΣΙΖΕΙ ομόφωνα**

Α) Εγκρίνει την εκτός Ημερήσιας Διάταξης συζήτηση του θέματος (ΑΔΑ: 7ΧΕΙΩ1Ρ-Μ23)

Β) Εγκρίνει την υπ’ αριθ. 109/2018 απόφαση του Συμβουλίου της Δημοτικής Κοινότητας Ρόδου και εισηγείται στο Δημοτικό Συμβούλιο την τροποποίηση μέρους της υπ΄ αριθμό 136/2018 απόφασης του Δημοτικού Συμβουλίου Δήμου Ρόδου με ΑΔΑ: ΩΛΕΗΩ1Ρ-Σ5Η (**παραγράφου Α εδάφιο 3)** ως προς τα ακόλουθα:

- Επαναφορά της μονοδρόμησης της οδού Παπανικολάου από την συμβολή της με την οδό Καλύμνου προς την οδό Ηρώων Πολυτεχνείου με την αυτή κατεύθυνση.

- Επαναφορά της αμφίδρομης κίνησης της οδού Λέρου.

**Αρ. αποφ. 181 /30-11-2018 ΑΔΑ:** **Ψ4ΩΡΩ1Ρ-ΙΘΤ**

**Περίληψη**

**Έγκριση “Απότμησης – υποβιβασμού της στάθμης του πεζοδρομίου επί της οδού Ηλία Βενέζη” εντός του Ο.Τ.522 της Κ.Μ.900-522/7 για την Ίδρυση «Μικτού πρατηρίου καυσίμων με αίθουσα πωλήσεων, κατάστημα υγειονομικού ενδιαφέροντος και πλυντήριο» εκμετάλλευσης της εταιρείες ¨CORAL A.E.**

Ο Πρόεδρος κ. Μιχαήλ Παλαιολόγου έθεσε υπόψη της Επιτροπής την μελέτη της Δνσης Τεχνικών έργων και Υποδομών που αφορά στο θέμα που έχει ως ακολούθως:

**Θεμα : Μελέτη – Όροι «Απότμησης – υποβιβασμού της στάθμης του πεζοδρομίου» επί της οδού Ηλία Βενέζη εντός του Ο.Τ.522 της Κ.Μ.900-522/7 για την Ίδρυση «Μικτού πρατηρίου καυσίμων με αίθουσα πωλήσεων, κατάστημα υγειονομικού ενδιαφέροντος και πλυντήριο» εκμετάλλευσης της εταιρείες ¨CORAL A.E.**

**Η Υπηρεσία μας λαμβάνοντας υπόψη:**

Τις διατάξεις του

1. Β.Δ. 465/1970 «περί όρων και προϋποθέσεων εγκαταστάσεως και λειτουργίας αντλιών καυσίμων κ.λ.π.» (ΦΕΚ 150Α/1970) όπως έχει τροποποιηθεί και ισχύει μέχρι σήμερα.
2. Π.Δ.1224/1981 «περί όρων και προϋποθέσεων ιδρύσεως και λειτουργίας πρατηρίων υγρών καυσίμων κειμένων εντός εγκεκριμένων σχεδίων πόλεων ή κωμών ή εγκεκριμένων οικισμών ή εν γένει κατοικημένων περιοχών» όπως έχει τροποποιηθεί και ισχύει μέχρι σήμερα.
3. Π.Δ.118/2006 (ΦΕΚ 119/Α/16-06-2006) «περί τροποποιήσεων του Β.Δ. 465/1970 και του Π.Δ.1224/1981» όπως έχει τροποποιηθεί και ισχύει μέχρι σήμερα.
4. Τη διευκρινιστική εγκύκλιο 11 της ΔΜΕΟ/ο/2879/18-04-2007 σύμφωνα με την οποία, μεταξύ άλλων, ορίζεται ότι : αρμόδια για την έγκριση των κυκλοφοριακών συνδέσεων είναι η αρμόδια για τη συντήρηση της οδού υπηρεσία, σύμφωνα με τις ισχύουσες γενικά διατάξεις περί αρμοδιοτήτων των κεντρικών υπηρεσιών της Γ.Γ.Δ.Ε. . ΥΠΕΧΩΔΕ, των Περιφερειών, των Νομ/κων Αυτ/σεων και των Δήμων – Κοινοτήτων.
5. Ν.3710/2008 (ΦΕΚ 216/Α’/23-10-2008) «Ρυθμίσεις για θέματα μεταφορών και άλλες διατάξεις», άρθρου 10 παρ 2β όπου για την ίδρυση και λειτουργία νέων μικτών ή αμιγών πρατηρίων υγραερίου (LPG) εφαρμόζονται κατά περίπτωση τα σχεδιαγράμματα κυκλοφοριακής σύνδεσής τους όπως αυτά καθορίζονται από το Π.Δ.1224/1981 ή το Β.Δ. 465/1970 όπως ισχύουν μέχρι σήμερα.
6. Ν.4199/2013 (ΦΕΚ 216/Α’/2013) περί Δημόσιες υπεραστικές οδικές μεταφορές επιβατών – ρυθμιστική αρχή επιβατικών μεταφορών και άλλες διατάξεις, άρθρο 115 παράγραφος 6 σύμφωνα με το οποίο αντικαθίσταται η παράγραφος 1 του άρθρου 10 του Ν.3710 /2008 ως εξής : i) επιτρέπεται η ίδρυση και λειτουργία πρατηρίων υγραερίου (LPG) και πεπιεσμένου φυσικού αερίου (CNG), μεικτών ή αμιγών, σε περιοχές όπου επιτρέπεται η ίδρυση και λειτουργία πρατηρίων υγρών καυσίμων εφόσον, για μεν τα πρατηρια υγραερίου (LPG), αμιγή ή μεικτά η συνολική χωρητικότητα της δεξαμενής ή των δεξαμενών υγραερίου (LPG) είναι μέχρι και 18 κυβικά και τηρούνται οι αποστάσεις ασφαλείας και οι λοιποί όροι του Π.Δ.595/1984 για δε τα πρατήρια πεπιεσμένου φυσικού αερίου (CNG) μικτά ή αμιγή τηρούνται οι αποστάσεις ασφαλείας του άρθρου 19 καθώς και οι λοιποί όροι της Υ.Α. Οικ 5063/184/2000.
7. Y.A. Οικ4905/463/17-02-2016 περί καθορισμού των απαιτούμενων δικαιολογητικών για τη χορήγηση άδειας ίδρυσης και άδειας λειτουργίας πρατηρίων υγρών και αέριων καυσίμων άρθρο 4 σύμφωνα με το οποίο για τη χορήγηση άδειων μεικτού πρατηρίου παραμένουν σε ισχύ τα δικαιολογητικά του άρθρου 25 του Π.Δ. 595/1984.
8. Ν.4512/2018 του άρθρου 159 σύμφωνα με το οποίο η έγκριση κυκλοφοριακής σύνδεση ή έγκριση εισόδου – εξόδου οχημάτων των εγκαταστάσεων του άρθρου 24 ισχύει για 4 έτη.
9. Την υπ΄ αριθμό 3638/2015 απόφαση του ΣτΕ (Τμήμα Δ) σύμφωνα με την οποία αρμόδιο όργανο για τη χορήγηση εγκρίσεως «εισόδου – εξόδου» είναι το Δημοτικό Συμβούλιο, το οποίο φέρει το γενικό τεκμήριο αρμοδιότητας για θέματα που αφορούν τον Δήμο, δεδομένου ότι από το νόμο δεν έχει ανατεθεί η αποφασιστική αρμοδιότητα σε κανένα άλλο όργανο του Δήμου**.**
10. Την υποβαλλόμενη αίτηση με το υπ΄αριθμό πρωτ. 16/42552/10-07-2018 της εταιρείας “CORAL Α.Ε.” με την οποία ζητά τη χορήγηση έγκρισης διαμόρφωσης εισόδου – εξόδου με απότμηση πεζοδρομίου για την εγκατάσταση «μεικτό πρατήριο καυσίμων με αίθουσα πωλήσεων, κατάστημα υγειονομικού ενδιαφέροντος και πληντήριο » στη Κ.Μ.900-522/7 εντός του Ο.Τ.522 γαιών Ρόδου.
11. Το με αριθ.πρωτ.16/49244/07-08-2018 έγγραφό μας περί συμπλήρωσης δικαιολογητικών
12. Το με αριθ.πρωτ.16/54998/11-09-2018 εισερχόμενο έγγραφο της εταιρείας coral Α.Ε. περί υποβολής συμπληρωματικών στοιχείων.

**Προέβη στον έλεγχο των κάτωθι υποβαλλόμενων δικαιολογητικών**

1. Το φωτοαντίγραφο του κτηματολογικού σχεδιαγράμματος του έτους 2005 της Κ.Μ.900-522/7 εντός του Ο.Τ.522, και την από 11-09-2018 υπεύθυνη Δήλωση του πολιτικού μηχανικού Περπιρόγλου Μιχαήλ σύμφωνα με την οποία δηλώνει ότι «έχει αιτηθεί την χορήγηση νέου κτηματολογικού σχεδιαγράμματος την οποία και θα προσκομίσει μόλις εκδοθεί καθώς επίσης ότι δεν έχει επέλθει ουδεμία μεταβολή στο ακίνητο μέχρι σήμερα».
2. To πιστοποιητικό ιδιοκτησίας με αριθμ. πρωτ. 5881/2018.
3. Το υπ’αριθμό 19836/31-05-2018 προσύμφωνο αγοραπωλησίας αστικού ακινήτου (οικοπέδου).
4. Την υπέυθυνη δήλωση του νόμιμου εκπροσώπου της εταιρείας coral Α.Ε. κ. Γεώργιο Χατζόπουλο με την οποία δηλώνει ότι έλαβε γνώση για την προτεινόμενη από το μηχανικό μελέτη «εισοδου - εξόδου» και συμφωνεί με αυτή.
5. Την τεχνική έκθεση του πολιτικού μηχανικού Περπιρόγλου Μιχαήλ στην οποία αναφέρεται μεταξύ άλλων ότι δεν παρουσιάζονται σημεία λιμναζόντων υδάτων και γενικά ή ροή σε ελεύθερη επιφάνεια των όμβριων υδάτων δεν δημιουργεί σε κανένα σημείο του προσώπου συσσώρευση, καθώς σε όλα τα σημεία οι κλίσεις επαρκούν για την άμεση εκτόνωση αυτών*.*
6. Το υπ΄αριθμό πρωτ. 43/23-01-2017 έγγραφο της Δ/σνης Πολεοδομικού Σχεδιασμού του Δήμου Ρόδου, στο οποίο αναφέρεται ότι οι οδοί Ηλία Βενέζη και Μ.Παπαθανάση αποτελούν δημοτικοί οδοί.
7. Το σχέδιο Τ2 με την υφιστάμενη αποτύπωση, της Κ.Μ.900-522/7 εντός του Ο.Τ.522 , του Διπλωματούχου Αγρονόμου Τοπογράφου Κου Χρήστου Γκόγκου, που συνοδεύει την παρούσα μελέτη.
8. Το σχέδιο «Οριζοντιογραφία - Σήμανση» με την προτεινόμενη μελέτη «Απότμησης – υποβιβασμού της στάθμης του πεζοδρομίου επί της οδού Ηλία Βενέζη» σε κλίμακα 1:100, της Κ.Μ.900-522/7 εντός του Ο.Τ.522, του Διπλωματούχου ΕΜΠ Πολιτικού Μηχανικού Κου Μιχαήλ Περπιρόγλου, που συνοδεύει την παρούσα μελέτη.
9. Την επιτόπια αυτοψία που διενήργησε κλιμάκιο της υπηρεσίας μας.

**και Συναινεί**

με την υποβληθείσα πρόταση (συνημμένο σχέδιο «Οριζοντιογραφία - σήμανση») περί «Απότμησης – υποβιβασμού της στάθμης του πεζοδρομίου επί της οδού Ηλία Βενέζη» σε κλίμακα 1:100, της Κ.Μ.900-522/7 εντός του Ο.Τ.522, του Διπλωματούχου ΕΜΠ Πολιτικού Μηχανικού Κου Μιχαήλ Περπιρόγλου το οποίο διόρθωσε και Θεώρησε η υπηρεσία μας με τους εξής όρους:

* Ο ιδιοκτήτης κατά την εκτέλεση των εργασιών κατασκευής «Απότμησης – υποβιβασμού της στάθμης πεζοδρομίου επί της οδού Ηλία Βενέζη» υποχρεούται να εφαρμόζει πιστά το εγκεκριμένο σχέδιο, να ενημερώνει σε όλα τα στάδια της κατασκευής την Υπηρεσία μας και να εκτελεί τις εργασίες σύμφωνα με τις υποδείξεις και τις οδηγίες μας.
* Τηνενίσχυση της σήμανσης επί της οδού Ηλία Βενέζη με επιπλέον σήματα κυκλοφορίας, και συγκεκριμένα τοποθέτηση ρυθμιστικής πινακίδας Ρ-52 και Π-79 καθώς και Ρ-27 στο απέναντι ρεύμα κυκλοφορίας από την κυκλοφοριακή σύνδεση σας (όπως φαίνεται στο επισυναπτόμενο σχέδιο που συνοδεύει το παρών έγγραφο) και ανανέωση της οριζόντιας σήμανσης (διπλής συνεχής γραμμή) έμπροσθεν της Κτηματολογικής μερίδας σας, με έξοδα της εταιρείας και σύμφωνα με τις υποδείξεις της Υπηρεσίας μας. Σε περίπτωση που κρίνεται απαραίτητη η ενίσχυση της σήμανσης με επιπλέον σήματα κυκλοφορίας, η υπηρεσία μας διατηρεί το δικαίωμα να σας ζητήσει την τοποθέτησή τους.
* Την κατασκευή του πεζοδρομίου έμπροσθεν της κτηματολογικής σας μερίδας σύμφωνα με το εγκεκριμένο σχέδιο (το ύψος της νησίδας από το κατάστρωμα της οδού ορίζεται σε 15 εκατοστά και το πλάτος της σύμφωνα με την υπ’αριθμό 178/27-06-98 απόφαση Γ.Γ.Π., (ΦΕΚ 564/Δ/30-07-1998) που αφορά την πολεοδομική μελέτη «Ροδοπούλα».
* Κατά την εκτέλεση των πιο πάνω εργασιών θα πρέπει να ληφθούν όλα τα ενδεικνυόμενα μέτρα προς αποφυγή ατυχημάτων, για τα οποία σε περίπτωση που συμβούν, αποκλειστική ευθύνη έχουν οι ιδιοκτήτες και ο επιβλέπων μηχανικός.
* Να αποκλειστεί η πρόσβαση των οχημάτων προς την εγκατάσταση από άλλη θέση **εκτός της αιτούμενης κυκλοφοριακής σύνδεσης** με «Απότμηση – υποβιβασμού της στάθμης πεζοδρομίου» επί της οδού Ηλία Βενέζη.
* Σε περίπτωση μελλοντικής διαπλάτυνσης του δρόμου ο ενδιαφερόμενος θα μεταφέρει την κυκλοφοριακή σύνδεση με δικά του έξοδα σε θέση που θα υποδείξει η υπηρεσία μας.
* Η παρούσα μελέτη περί «Απότμησης – υποβιβασμού της στάθμης του πεζοδρομίου επί της οδού Ηλία Βενέζη», της Κ.Μ.900-522/7 εντός του Ο.Τ.522 πληροί τις ελάχιστες αποστάσεις του υποδείγματος (8) παρ. γ) του άρθρου 28 του Π.Δ.118 /2006 (ΦΕΚ119/Α/16-06-2006), σε περίπτωση μελλοντικής διάνοιξης της οδού Μ.Παπαθανάση.
* Για επέκταση των κτιριακών εγκαταστάσεων ή προσθήκη επιπλέον επιτρεπόμενων χρήσεων, απαιτείται νέα αίτηση για έγκριση της ισχύος της εγκεκριμένης «Απότμησης – υποβιβασμού πεζοδρομίου»

Η υπηρεσία μας διατηρεί το δικαίωμα ανάκλησης αυτής της μελέτης, χωρίς την καταβολή οποιασδήποτε αποζημίωσης, σε περίπτωση που διαπιστωθεί ότι έχουν τροποποιηθεί στοιχεία της διαμόρφωσης ή προκαλούνται προβλήματα στο δημοτικό δίκτυο, λόγω εισόδου – εξόδου οχημάτων στην εγκατάσταση.

Η παρούσα έγκριση μελέτης ισχύει για τέσσερα (4) χρόνια από σήμερα και μόνο για τις εγκαταστάσεις οι οποίες αναφέρονται σε αυτήν. Σε περίπτωση μη ολοκλήρωσης των εργασιών της προτεινόμενης κυκλοφοριακής σύνδεσης οχημάτων μέσα στην προθεσμία των τεσσάρων χρόνων και εφόσον δεν έχουν αλλάξει οι κυκλοφοριακές συνθήκες της οδού, μπορείτε να αιτηθείτε εγγράφως την παράταση της ισχύος της, εφάπαξ για άλλα τέσσερα (4) χρόνια (άρθρο 159 του Ν.4512/2018). Η αίτηση για παράταση θα πρέπει να υποβληθεί πριν τη λήξη της παρούσας έγκρισης.

Η παρούσα μελέτη αφορά αποκλειστικά και μόνο τους όρους της«Απότμησης – υποβιβασμού της στάθμης του πεζοδρομίου» επί της οδού Ηλία Βενέζη εντός του Ο.Τ.522 της Κ.Μ.900-522/7 για την *Ίδρυση «Μικτού πρατηρίου καυσίμων με αίθουσα πωλήσεων, κατάστημα υγειονομικού ενδιαφέροντος και πλυντήριο*» εκμετάλλευσης της εταιρείες ¨CORAL A.E.¨ και δεν υποκαθιστά αναγκαίες άδειες της εγκατάστασης από άλλη αρχή ούτε παρέχει νομιμοποίηση τυχόν αποκλίσεων της υφιστάμενης εγκατάστασης από όρους αρμοδιότητας άλλης αρχής.

**ΚΥΡΙΑΚΗ ΚΑΜΠΟΥΡΑΚΗ: (Μηχανικός Δνσης Τεχνικών Έργων και Υποδομών):** Μετά από αίτημα της εταιρείας CORAL που κατατέθηκε στην Υπηρεσία μας με όλα τα δικαιολογητικά για έγκριση Απότμησης – υποβιβασμού της στάθμης του πεζοδρομίου» επί της οδού Ηλία Βενέζη εντός του Ο.Τ.522 της Κ.Μ.900-522/7 για την Ίδρυση «Μικτού πρατηρίου καυσίμων με αίθουσα πωλήσεων, κατάστημα υγειονομικού ενδιαφέροντος και πλυντήριο», συνέταξε η υπηρεσία μελέτη σύμφωνα με την νομοθεσία, όπως προβλέπεται για τα εντός σχεδίου πόλης πρατήρια (Ν. 1224/81). Εκεί υπάρχουν τυποποιημένες είσοδοι και έξοδοι που προβλέπεται να γίνονται στα πρατήρια, μετά από διορθώσεις σχεδίων κλπ., συνέταξε η υπηρεσία μας την συγκεκριμένη μελέτη που είναι σύμφωνη με τα προβλεπόμενα από την νομοθεσία. Για το ίδιο ακίνητο το έτος 2017 με την παλιά διαδικασία έχει εκδοθεί για τους παλιούς ιδιοκτήτες άδεια ίδρυσης, άλλαξε χέρια το ακίνητο και εκ νέου τώρα με τη νέα διαδικασία ζητάμε την γνωμοδότηση της ΕΠΖ. Και να σημειώσουμε επίσης με την αίτηση που κάνει η εταιρεία για έγκριση της μελέτης στη Δνση Τεχνικών Έργων και Υποδομών έχει πάρει ήδη πάρει και την άδεια ίδρυσης μεικτού πρατηρίου από την Περιφέρεια.

 **ΜΑΡΙΛΕΝΑ ΠΑΤΑΤΟΥΚΟΥ: (Μηχανικός Δνσης Τεχνικών Έργων και Υποδομών):** Για να εκδοθεί η οικοδομική άδεια για την κατασκευή αυτού του πρατηρίου απαιτείται, είναι προαπαιτούμενο το έγγραφο το δικό μας που είναι η έγκριση Απότμησης – υποβιβασμού της στάθμης του πεζοδρομίου» και η χορήγηση της άδειας ίδρυσης, που είναι με απόφαση του Περιφερειάρχη.. Εμείς δεν μπαίνουμε στην διαδικασία ούτε της άδειας λειτουργίας, ούτε στη διαδικασία έκδοσης οικοδομικής αδείας. Είναι ένα προαπαιτούμενο για να εκδοθεί η οικοδομική άδεια. Τηρούνται οι αποστάσεις κατά πόσο απέχει από σχολικές μονάδες κλπ, τηρούνται όλα αυτά, και να πούμε ότι το συγκεκριμένο αίτημα υποβλήθηκε στις 10-7-2018 κάναμε μια αλληλογραφία με την εταιρεία γιατί δεν είχαμε κάποια έγγραφα, σε συνέχεια μας κατατέθηκαν στις 11-9-2018, στείλαμε εμείς την εισήγηση μας στις 30-10-2018 παρ’ όλο που η απόφαση έγκριση εισόδου- εξόδου είναι απόφαση του Δημοτικού Συμβουλίου με προαπαιτούμενο να έχουμε και απόφαση από την ΕΠΖ. Παλαιότερα όταν φέραμε κάποιο θέμα παρόμοιο στην ΕΠΖ μας είπατε να έχουμε και την απόφαση του Τοπικού Συμβουλίου. Δεν είναι προαπαιτούμενο αυτό. Επαναλαμβάνω η δική μας μελέτη έχει να κάνει μόνο με την απότμηση του πεζοδρομίου τη σύνδεση δηλαδή του πρατηρίου με το δρόμο. Δεν έχει να κάνει με την άδεια της ιδρύσεως, Να γίνει σαφές αυτό.

**ΧΑΤΖΗΜΙΧΑΛΗ ΔΟΥΚΙΣΣΑ (Δικηγόρος Ρόδου):** Εκπροσωπώ τον συνάδελφο κ. Εμμ. Βλάχο ο οποίος χειρίζεται την υπόθεση και παρίστανται συγχρόνως και οι ιδιοκτήτες της όμορης ιδιοκτησίας του ακινήτου που πρόκειται να λειτουργήσει πρατήριο, έχουμε σοβαρές ενστάσεις ως προς τις νομικές διατάξεις που έχουν επιλεγεί για να δοθεί αυτή η άδεια ίδρυσης του πρατηρίου, αμέσως μετά την ανάρτηση της άδειας ουσιαστικά έχει κινηθεί ο κ. Βλάχος και έχει καταθέσει ένσταση- αίτηση ακύρωσης κατά της συγκεκριμένης απόφασης και ετοιμάζονται ασφαλιστικά μέτρα για αναστολή εκτελέσεως αυτής της απόφασης, θεωρούμε λοιπόν ότι δεν θα πρέπει χωρίς να λάβετε γνώση του συνόλου των ενστάσεων και των νομικών ισχυρισμών οι οποίοι είναι αντίθετοι ως προς τις συγκεκριμένες άδειες και γνωμοδοτήσεις, να προβεί και η Επιτροπή σας σε μια αντίστοιχη γνωμοδότηση λαμβάνοντας υπόψη ότι είστε και Επιτροπή Ποιότητας Ζωής. Και θα πρέπει να ακούσετε και τις ίδιες τις απόψεις των όμορων. Ζητώ μια σύντομη αναβολή για να μπορεί να παρασταθεί ο ίδιος ο δικηγόρος και να αναπτύξει όλους τους νομικούς ισχυρισμούς.

**ΜΙΧΑΗΛ ΠΕΡΠΙΡΟΓΛΟΥ (Μηχανικός εταιρείας):** Η εταιρεία προτίθεται να αγοράσει το συγκεκριμένο ακίνητο και έχει γίνει προσύμφωνο από τις αρχές του χρόνου το οποίο έχει ρήτρα μέσα να έχουν εκδοθεί οι άδειες μέχρι το τέλος του χρόνου. Εμείς έχουμε προβεί σε όλες τις ενέργειες για να εκδοθούν οι απαραίτητες άδειες, έχουμε καταθέσει στην Υπηρεσία από τον Ιούλιο, η υπηρεσία το έψαξε σε βάθος, όπως έχει γίνει και στην Περιφέρεια με την άδεια ίδρυσης η οποία κατά νόμο πληροί όλες τις προϋποθέσεις.

**ΚΩΝ/ΝΟΣ ΓΙΑΝΝΑΚΟΣ (Νομικός Σύμβουλος):** Επειδή η απόφαση μας είναι γνωμοδοτική και αυτός που θα αποφασίσει είναι το Δημοτικό Συμβούλιο, προτείνω να πάει το θέμα στο Δημ. Συμβούλιο και να αποφασίσει το Δημοτικό Συμβούλιο.

**ΜΙΧΑΗΛ ΧΡΙΣΤΟΔΟΥΛΟΥ (Μέλος**): Να πάει στο Δημοτικό Συμβούλιο με την εισήγηση της Υπηρεσίας.

**ΧΑΤΖΗΜΙΧΑΛΗ ΔΟΥΚΙΣΣΑ (Δικηγόρος Ρόδου):** Ζητούμε μια σύντομη αναβολή και θεωρώοτιδήποτε δοθεί σε αναβολή για να έχετε μια πληρέστερη εικόνα θα είναι πιο ουσιαστικό και σημαντικό για σας.

**ΜΑΡΙΛΕΝΑ ΠΑΤΑΤΟΥΚΟΥ: (Μηχανικός Δνσης Τεχνικών Έργων και Υποδομών):** Επαναλαμβάνω η δική μας μελέτη έχει να κάνει μόνο με την απότμηση του πεζοδρομίου τη σύνδεση δηλαδή του πρατηρίου με το δρόμο. Δηλαδή ουσιαστικά εμείς δείχνουμε εάν εκδοθεί οικοδομική άδεια, πως θα πρέπει ν συνδεθεί αυτό το πρατήριο με τον δρόμο, διότι πληρούνται οι αποστάσεις από τα σχολεία τους κάθετους δρόμους κλπ. Δεν έχει να κάνει ούτε με έκδοση αδείας λειτουργίας, ούτε με άδεια ίδρυσης απλά είναι ένα στοιχείο που πρέπει να υπάρχει στο φάκελο για να κατατεθεί προς την υπηρεσία που θα εκδώσει και την άδεια λειτουργίας και την άδεια οικοδομής.

**ΚΩΝ/ΝΟΣ ΓΙΑΝΝΑΚΟΣ (Νομικός Σύμβουλος):** Δεν αποφασίζει η ΕΠΖ. Οι αντιρρήσεις που θέλουν οι ενδιαφερόμενοι να καταθέσουν, να τις καταθέσουν ενώπιον του Δημοτικού Συμβουλίου το οποίο και αποφασίζει. Δεν αποφασίζει η Επιτροπή ποιότητας Ζωής, Η απόφαση της ΕΠΖ είναι εισηγητική.

**ΧΑΤΖΗΜΙΧΑΛΗ ΔΟΥΚΙΣΣΑ (Δικηγόρος Ρόδου):** Η οποιαδήποτε απόφαση φύγει από τη στιγμή που ήδη ξεκαθαρίσατε και έχει γίνει κατανοητό ότι είναι προαπαιτούμενο, ουσιαστικά δημιουργεί μια θετική εικόνα. Είναι ένα επιπλέον έγγραφο που μπαίνει μέσα στο φάκελο. Εμείς ερχόμαστε και λέμε ότι παρουσιάζουμε συγκεκριμένες ενστάσεις, δεν μπορώ να τις παρουσιάσω εγώ διότι δεν χειρίζομαι εγώ την υπόθεση και δεν έχω τον φάκελο και ζητάω μια ολιγοήμερη αναβολή.

**ΚΩΝ/ΝΟΣ ΓΙΑΝΝΑΚΟΣ (Νομικός Σύμβουλος):** Και η άλλη πλευρά προβάλλει ενστάσεις και λέει ότι η καθυστέρηση θα μου δημιουργήσει πρόβλημα.

**ΧΑΤΖΗΜΙΧΑΛΗ ΔΟΥΚΙΣΣΑ (Δικηγόρος Ρόδου):** Θεωρώ ότι ο ένας μήνας δεν θα δημιουργήσει πρόβλημα. Και ο δύο πλευρές έχουν τις δικές τους απόψεις.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής.**

**ΑΠΟΦΑΣΙΖΕΙ ομόφωνα**

Α) Εγκρίνει την εκτός Ημερήσιας Διάταξης συζήτηση του θέματος (ΑΔΑ: 7ΧΕΙΩ1Ρ-Μ23)

 Β) Εισηγείται στο Δημοτικό Συμβούλιο την έγκριση της μελέτης με θέμα – Όροι «Απότμησης – υποβιβασμού της στάθμης του πεζοδρομίου» επί της οδού Ηλία Βενέζη εντός του Ο.Τ.522 της Κ.Μ.900-522/7 για την *Ίδρυση «Μικτού πρατηρίου καυσίμων με αίθουσα πωλήσεων, κατάστημα υγειονομικού ενδιαφέροντος και πλυντήριο*» εκμετάλλευσης της εταιρείες ¨CORAL A.E., με τους εξής όρους:

* Ο ιδιοκτήτης κατά την εκτέλεση των εργασιών κατασκευής «Απότμησης – υποβιβασμού της στάθμης πεζοδρομίου επί της οδού Ηλία Βενέζη» υποχρεούται να εφαρμόζει πιστά το εγκεκριμένο σχέδιο, να ενημερώνει σε όλα τα στάδια της κατασκευής την Υπηρεσία μας και να εκτελεί τις εργασίες σύμφωνα με τις υποδείξεις και τις οδηγίες μας.
* Τηνενίσχυση της σήμανσης επί της οδού Ηλία Βενέζη με επιπλέον σήματα κυκλοφορίας, και συγκεκριμένα τοποθέτηση ρυθμιστικής πινακίδας Ρ-52 και Π-79 καθώς και Ρ-27 στο απέναντι ρεύμα κυκλοφορίας από την κυκλοφοριακή σύνδεση σας (όπως φαίνεται στο επισυναπτόμενο σχέδιο που συνοδεύει το παρών έγγραφο) και ανανέωση της οριζόντιας σήμανσης (διπλής συνεχής γραμμή) έμπροσθεν της Κτηματολογικής μερίδας σας, με έξοδα της εταιρείας και σύμφωνα με τις υποδείξεις της Υπηρεσίας μας. Σε περίπτωση που κρίνεται απαραίτητη η ενίσχυση της σήμανσης με επιπλέον σήματα κυκλοφορίας, η υπηρεσία μας διατηρεί το δικαίωμα να σας ζητήσει την τοποθέτησή τους.
* Την κατασκευή του πεζοδρομίου έμπροσθεν της κτηματολογικής σας μερίδας σύμφωνα με το εγκεκριμένο σχέδιο (το ύψος της νησίδας από το κατάστρωμα της οδού ορίζεται σε 15 εκατοστά και το πλάτος της σύμφωνα με την υπ’αριθμό 178/27-06-98 απόφαση Γ.Γ.Π., (ΦΕΚ 564/Δ/30-07-1998) που αφορά την πολεοδομική μελέτη «Ροδοπούλα».
* Κατά την εκτέλεση των πιο πάνω εργασιών θα πρέπει να ληφθούν όλα τα ενδεικνυόμενα μέτρα προς αποφυγή ατυχημάτων, για τα οποία σε περίπτωση που συμβούν, αποκλειστική ευθύνη έχουν οι ιδιοκτήτες και ο επιβλέπων μηχανικός.
* Να αποκλειστεί η πρόσβαση των οχημάτων προς την εγκατάσταση από άλλη θέση **εκτός της αιτούμενης κυκλοφοριακής σύνδεσης** με «Απότμηση – υποβιβασμού της στάθμης πεζοδρομίου» επί της οδού Ηλία Βενέζη.
* Σε περίπτωση μελλοντικής διαπλάτυνσης του δρόμου ο ενδιαφερόμενος θα μεταφέρει την κυκλοφοριακή σύνδεση με δικά του έξοδα σε θέση που θα υποδείξει η υπηρεσία μας.
* Η παρούσα μελέτη περί «Απότμησης – υποβιβασμού της στάθμης του πεζοδρομίου επί της οδού Ηλία Βενέζη», της Κ.Μ.900-522/7 εντός του Ο.Τ.522 πληροί τις ελάχιστες αποστάσεις του υποδείγματος (8) παρ. γ) του άρθρου 28 του Π.Δ.118 /2006 (ΦΕΚ119/Α/16-06-2006), σε περίπτωση μελλοντικής διάνοιξης της οδού Μ.Παπαθανάση.
* Για επέκταση των κτιριακών εγκαταστάσεων ή προσθήκη επιπλέον επιτρεπόμενων χρήσεων, απαιτείται νέα αίτηση για έγκριση της ισχύος της εγκεκριμένης «Απότμησης – υποβιβασμού πεζοδρομίου»

Η υπηρεσία διατηρεί το δικαίωμα ανάκλησης αυτής της μελέτης, χωρίς την καταβολή οποιασδήποτε αποζημίωσης, σε περίπτωση που διαπιστωθεί ότι έχουν τροποποιηθεί στοιχεία της διαμόρφωσης ή προκαλούνται προβλήματα στο δημοτικό δίκτυο, λόγω εισόδου – εξόδου οχημάτων στην εγκατάσταση.

Η παρούσα έγκριση μελέτης ισχύει για τέσσερα (4) χρόνια από σήμερα και μόνο για τις εγκαταστάσεις οι οποίες αναφέρονται σε αυτήν. Σε περίπτωση μη ολοκλήρωσης των εργασιών της προτεινόμενης κυκλοφοριακής σύνδεσης οχημάτων μέσα στην προθεσμία των τεσσάρων χρόνων και εφόσον δεν έχουν αλλάξει οι κυκλοφοριακές συνθήκες της οδού, μπορείτε να αιτηθείτε εγγράφως την παράταση της ισχύος της, εφάπαξ για άλλα τέσσερα (4) χρόνια (άρθρο 159 του Ν.4512/2018). Η αίτηση για παράταση θα πρέπει να υποβληθεί πριν τη λήξη της παρούσας έγκρισης.

Η παρούσα μελέτη αφορά αποκλειστικά και μόνο τους όρους της«Απότμησης – υποβιβασμού της στάθμης του πεζοδρομίου» επί της οδού Ηλία Βενέζη εντός του Ο.Τ.522 της Κ.Μ.900-522/7 για την *Ίδρυση «Μικτού πρατηρίου καυσίμων με αίθουσα πωλήσεων, κατάστημα υγειονομικού ενδιαφέροντος και πλυντήριο*» εκμετάλλευσης της εταιρείες ¨CORAL A.E.¨ και δεν υποκαθιστά αναγκαίες άδειες της εγκατάστασης από άλλη αρχή ούτε παρέχει νομιμοποίηση τυχόν αποκλίσεων της υφιστάμενης εγκατάστασης από όρους αρμοδιότητας άλλης αρχής.

**Αρ. αποφ. 182 /30-11-2018 ΑΔΑ:** ΨΞΡ1Ω1Ρ-2ΞΗ

**Περίληψη**

**Αναβολή λήψης απόφασης επί του πρακτικού της 3ης συνεδρίασης (Πράξη 9) της 31-5-2018 του ΣΥΠΟΘΑ που αφορά στην υπόθεση της κ. Μαγιάφη Ελευθερίας επί της οδού Αθηνών 28.**

Ο Πρόεδρος κ. Μιχαήλ Παλαιολόγου έθεσε υπόψη της Επιτροπής το πρακτικό της 3ης συνεδρίασης (Πράξη 9) της 31-5-2018 του ΣΥΠΟΘΑ που αφορά στην υπόθεση της κ. Μαγιάφη Ελευθερίας επί της οδού Αθηνών 28.

Σύμφωνα με το ανωτέρω πρακτικό ορθώς υπεβλήθηκαν τα πρόστιμα ανέγερσης και διατήρησης για τα όσα αναφέρονται στην υπ’ αριθ. 49/2017 έκθεση αυτοψίας αυθαίρετης κατασκευής και υπολογισμού προστίμου του Τμ. Ελέγχου κατασκευών της Υ.ΔΟΜ.

Επί της συγκεκριμένης έκθεσης αυτοψίας η Ε.Π.Ζ έλαβε την υπ’ αριθ. 161/2017 απόφαση (ΑΔΑ:ΩΧΙ8Ω!Ρ-ΥΒ8) με την οποία δεν ανακάλεσε την άδεια ίδρυσης και λειτουργίας του καταστήματος.

**ΚΩΝ/ΝΟΣ ΓΙΑΝΝΑΚΟΣ (Νομικός Σύμβουλος):** Εν όψει ότι εκκρεμεί προσφυγή την οποία έχει ασκήσει η διοικούμενη ενώπιον του μεταβατικής έδρας Ρόδου του Διοικητικού Εφετείου Πειραιά, να αναβληθεί η λήψη απόφασης μέχρι εκδόσεως αποφάσεως επί της ασκηθείσας προσφυγής κατά της αποφάσεως του ΣΥΠΟΘΑ.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής.**

**ΑΠΟΦΑΣΙΖΕΙ ομόφωνα**

Α) Εγκρίνει την εκτός Ημερήσιας Διάταξης συζήτηση του θέματος (ΑΔΑ: 7ΧΕΙΩ1Ρ-Μ23)

Β) Αναβάλλει τη λήψη απόφασης επί του πρακτικού της 3ης συνεδρίασης (Πράξη 9) της 31-5-2018 του ΣΥΠΟΘΑ που αφορά στην υπόθεση της κ. Μαγιάφη Ελευθερίας επί της οδού Αθηνών 28 μέχρι εκδόσεως αποφάσεως από το μεταβατικής έδρας Ρόδου Διοικητικό Εφετείο Πειραιά επί της ασκηθείσας από την διοικούμενη προσφυγή κατά της εν λόγω αποφάσεως του ΣΥΠΟΘΑ.

.

 Ο Πρόεδρος Τα Μέλη

Μιχαήλ Παλαιολόγου 1) Μαρία Καραγιάννη

 2)Ιωάννης Κούρτης

 3) Μιχάλης χριστοδούλου

 4) Στέφανος Κυριαζής

 5) Γάννης Γιαννακάκης